Theodorakism - Θεοδωρακισμός: ΜΙΚΗΣ ΘΕΟΔΩΡΑΚΗΣ - ΜΟΧΑΝΤΑΣ ΓΚΑΝΤΙ: ΑΓΩΝΑΣ ΑΝΕΞΑΡΤΗΣΙΑΣ ΜΕΧΡΙ ΤΕΛΟΥΣ\nΣτη πιο ώριμη φάση της ζωής του, ο 85χρονος Μίκης Θεοδωράκης ιδρύει το 2010 την Κίνηση Ανεξάρτητων Πολιτών «Σπίθα», με σύνθημα την Εθνική Ανεξαρτησία, «όπλο» του την Ανυπακοή και «όχημα» την «Ειρηνική Επανάσταση». Απέναντί του οι Έλληνες Ολιγάρχες, συνεργάτες των Αμερικανοευρωπαϊκών «Μεγάλων» Δυνάμεων (ΔΝΤ-Ε.Κ.Τ.), που «δένουν» την Ελλάδα «χειροπόδαρα» με την επικύρωση της σύμβασης του Μνημονίου. Η «Σπίθα» ήταν η αποκορύφωση ενός Αγώνα που διαρκεί πλέον για περισσότερα από 70 χρόνια για τον 89χρονο - σήμερα - Μίκη. Ανεξαρτησία, Ανυπακοή, Ειρηνική επανάσταση… Ο παραλληλισμός με τον Γκάντι είναι περισσότερο από εμφανής και οι ιστορίες των δύο ανδρών αποδεικνύουν του λόγου το αληθές.\n1 ΜΙΑ ΖΩΗ ΑΦΙΕΡΩΜΕΝΗ ΣΤΟΝ ΛΑΟ\nΟ Μίκης γεννήθηκε στη Χίο το 1925. Σε ηλικία 28 ετών (1954), έπειτα από μία δεκαετία διώξεων και εξοριών στη κατοχική και μετεμφυλιακή Ελλάδα, ταξιδεύει στη Γαλλία και το Παρίσι για να συνεχίσει τις μουσικές σπουδές του. Εκεί, ακολουθεί μία «χρυσή» εξαετία, όπου αναδεικνύεται το μουσικό του ταλέντο και αναγνωρίζεται διεθνώς ως φέρελπις νέος συνθέτης. Στην Ελλάδα επιστρέφει το 1960, θριαμβεύοντας με τη μελοποίηση του «Επιταφίου» του Γιάννη Ρίτσου και με δεκάδες άλλες προσπάθειες εξοικείωσης του ελληνικού λαού με τη συμφωνική μουσική και την υψηλή ποίηση! Σύνθημα της ζωής του «Η τέχνη για τον λαό».\nΟ Γκάντι γεννήθηκε στο Πορμπαντάρ της Ινδίας το 1869. Μετά το τέλος των σπουδών του στο Λονδίνο, εγκαταλείπει την Ινδία για να εργαστεί ως νομικός στη Νότια Αφρική, όπου επιδίδεται σε Αγώνα κατά των φυλετικών διακρίσεων και του ρατσισμού («Απαρτχάιντ») και γίνεται γνωστός για την ακτιβιστική του δράση. Επιστρέφει στην Ινδία το 1916, με τη φήμη του να έχει προηγηθεί και οι συμπατριώτες του να του επιφυλάσσουν θριαμβευτική υποδοχή. Η στάση του είναι ξεκάθαρη. Λιτός και ταπεινός, επιδιώκει να γίνει «ένα» με τον ινδικό λαό.\n2 ΤΟ ΟΡΑΜΑ ΓΙΑ ΑΝΕΞΑΡΤΗΣΙΑ\nΌραμά του Μίκη Θεοδωράκη η Ανεξαρτησία της Ελλάδας, που βρίσκεται από την απελευθέρωση του 1821 και έπειτα, πάντα υπό την «υψηλή εποπτεία» των Μεγάλων Δυνάμεων. Η ίδρυση της Σπίθας το 2010, ακολουθεί την υπογραφή του Μνημονίου, που «δένει» το μέλλον της χώρας και παραχωρεί τη διοίκησή της σε ξένους επιτηρητές (ΤΡΟΪΚΑ). Η Ελλάδα και επίσημα, ευρωπαϊκή «αποικία».\nΌραμα του Γκάντι η Ανεξαρτησία της ενωμένης Ινδίας. Την εποχή που δρα ο Γκάντι στην Ινδία, η χώρα παραμένει αποικία των Βρετανών!\n3 ΑΠΕΛΕΥΘΕΡΩΣΗ ΚΑΙ ΕΜΦΥΛΙΟΣ\nΗ Ελλάδα μετά τη λήξη της γερμανικής κατοχής, έμπλεξε στον εμφύλιο των Δημοκρατών Αριστερών και των δεξιών εθνικοφρόνων. Από εκείνη τη στιγμή, ο Μίκης Θεοδωράκης συνειδητοποίησε την επιτακτική ανάγκη της Ενότητας των Ελλήνων, κόντρα στη διαίρεση που επεδίωκαν ανέκαθεν οι Μεγάλες Δυνάμεις για να μπορούν να επιτάσσουν και να ελέγχουν τους Έλληνες (βλέπε εμπλοκή των Άγγλων στον εμφύλιο).\nΟ Γκάντι βρίσκεται σε μία Ινδία σε θρησκευτικό «αναβρασμό», μεταξύ Ινδουιστών και Μουσουλμάνων. Οι προσπάθειες του Γκάντι εξ αρχής, είναι η δημιουργία αυτόνομου, ανεξάρτητου ινδικού κράτους, με ενωμένους Ινδουϊστές και Μουσουλμάνους! Στο τελευταίο στάδιο της ζωής του, βλέπει την Ινδία απελευθερωμένη και ανεξάρτητη, αλλά τους Ινδούς να εμπλέκονται σε εμφύλιο. Οι Ινδουϊστές φτιάχνουν τη “δική” τους Ινδία και οι Μουσουλμάνοι εκδιώχνονται στα εδάφη του Πακιστάν.\n4 ΑΦΥΠΝΗΣΗ ΓΙΑ ΑΝΥΠΑΚΟΗ ΚΑΙ ΕΘΝΙΚΗ ΑΝΕΞΑΡΤΗΣΙΑ\nΤην ίδρυση της Σπίθας το 2010, ακολουθούν μία σειρά από ταξίδια σε όλη την Ελλάδα για τον Μίκη Θεοδωράκη, ο οποίος πασχίζει να πείσει τους Έλληνες για τη δεινή κατάσταση που έχουν επέλθει και τις δεινότερες καταστάσεις που έπονται! Μιλά για Ανεξαρτησία, Ανυπακοή, εθνική αξιοπρέπεια και ριζική ανατροπή.\nΑπό τη πρώτη στιγμή της επιστροφής του στην Ινδία, ο Γκάντι ταξιδεύει στα χωριά της χώρας και ρίχνει τον «σπόρο» της Ανεξαρτησίας και της Ανυπακοής στους νόμους των αποικιοκρατών.\nΜε την επιστροφή του στην Ελλάδα από το Παρίσι, ο Μίκης Θεοδωράκης οργανώνεται σχεδόν αμέσως στη κοινοβουλευτική Αριστερά και στο κόμμα της ΕΔΑ, με το οποίο εκλέγεται το 1963 βουλευτής. Εκλέγεται συνολικά δύο φορές βουλευτής, ενώ ισάριθμες ήταν και οι παραιτήσεις του. Στα χρόνια που θα ακολουθήσουν, ο Μίκης θα αποτελέσει το απόλυτο παγκόσμιο σύμβολο Αριστεράς, του Αγώνα, της Ελευθερίας και της Δημοκρατίας.\nΗ δημοτικότητα του Γκάντι και η απήχηση των λόγων του στον ινδικό λαό, τον φέρνουν να ηγείται πολύ γρήγορα του Εθνικού Ινδικού Κογκρέσου. Θέση από την οποία θα παραιτηθεί στη συνέχεια. Του προσδίδεται το παρατσούκλι «Μπαπού», που σημαίνει «πατέρας». Θεωρείται πλέον Πατέρας του έθνους των Ινδών και παγκόσμιο σύμβολο Ανεξαρτησίας, Ειρήνης και Ελευθερίας!\n6 ΑΓΩΝΑΣ ΓΙΑ ΕΝΟΤΗΤΑ ΜΕ ΚΑΘΕ ΚΟΣΤΟΣ\nΟ Μίκης από τη πρώτη στιγμή της καλλιτεχνικής, κοινωνικής και πολιτικής του δράσης, έχει ένα και μόνο σκοπό: Να αισθανθούν οι Έλληνες υπερήφανοι για τη καταγωγή τους και να πιστέψουν στην Ενότητά τους για την οριστική απαγκίστρωση από την ξένη εξάρτηση. Για τον σκοπό αυτό, δε διστάζει να συνεργαστεί με μία Δεξιά παράταξη (ΝΔ-1989), στη προσπάθειά του να προσφέρει και να εμπνεύσει προς τη γεφύρωση του χάσματος των δύο πλευρών. Είναι ένας κομμουνιστής που «κηρύττει» την Ενότητα των Ελλήνων, μακριά από πολιτικές αγκυλώσεις του παρελθόντος, για το καλό του έθνους των Ελλήνων.\nΟ Γκάντι βρίσκει μία αποικιοκρατική Ινδία, με τους Ινδούς να δεινοπαθούν υπό τον ζυγό των Βρετανών, αλλά χωρίς να αντιστέκονται ουσιαστικά για τη διεκδίκηση της Ανεξαρτησίας τους. Ο Γκάντι ήταν αυτός που μέχρι το τέλος της ζωής του, πάλευε να τους εμφυσήσει την Ιδέα της Ανεξαρτησίας και το γεγονός πως πρέπει να ενωθούν και να παλέψουν για να το επιτύχουν. Το πέτυχε στον μέγιστο βαθμό. Για τον σκοπό αυτό όμως, δε δίστασε να σταθεί και στο πλευρό των Μουσουλμάνων του Πακιστάν (του «αντίπαλου» στρατοπέδου των Ινδουιστών Ινδών), κινδυνεύοντας να κηρυχθεί «προδότης» διεκδικώντας χαμένα εδάφη του Πακιστάν! Είναι ένας Ινδουιστής που θέλει την Ενότητα των Ινδών, μακριά από θρησκευτικούς φανατισμούς, για το καλό του έθνους των Ινδών.\n7 ΕΝΗΜΕΡΩΣΗ ΓΙΑ ΑΥΤΑΡΚΕΙΑ ΚΑΙ ΑΝΕΞΑΡΤΗΣΙΑ\nΟ Μίκης Θεοδωράκης, ως ηγέτης του Κινήματος Ανεξάρτητων Πολιτών «Σπίθα», γυρίζει την Ελλάδα και «φωνάζει» για την αυτάρκεια της Ελλάδας, καταγγέλλοντας παράλληλα τις Ελληνικές κυβερνήσεις για δουλοπρέπεια και υποτέλεια έναντι των ξένων «ηγεμόνων». Μιλά για σωστή εκμετάλλευση της Δημόσιας γης, του τουρισμού, της Γεωργίας και των πηγών ενέργειας, προς όφελος του ελληνικού λαού.\nΟ Γκάντι γυρίζει την Ινδία και κάνει λόγο για μποϊκοτάζ στα βρετανικά προϊόντα που έχουν κατακλύσει την ινδική αγορά. Πρωτοστατεί στο Κίνημα κατά των βρετανικών υφασμάτων, προτρέποντας τους Ινδούς να υφαίνουν μόνοι τους τα ρούχα τους με ινδικό μαλλί. Έπειτα, πρωτοστατεί στο Κίνημα της δημιουργίας αλατιού, τη στιγμή που οι αποικιοκράτες Βρετανοί έχουν επιβάλει μονοπώλιο. Διοργανώνει τη περίφημη «πορεία του αλατιού», διανύοντας 250 μίλια με τα πόδια, για να φτάσει στη θάλασσα και να φτιάξει δικό του αλάτι!\n8 ΡΙΖΟΣΠΑΣΤΕΣ – ΑΔΕΣΜΕΥΤΟΙ - ΑΝΕΞΑΡΤΗΤΟΙ\nΑπό τη πρώτη στιγμή, ο Μίκης Θεοδωράκης εκφράζει ριζοσπαστικές, ανεξάρτητες και αδέσμευτες απόψεις, ερχόμενος σε ρήξη με τις εκάστοτε κυβερνήσεις της χώρας, με τις «φιλικά προσκείμενες» παρατάξεις (Αριστερά), με τη Δεξιά και το παρακράτος και τον φασισμό. Μετρά στο «ενεργητικό» του δεκάδες φυλακίσεις, εξορίες, βασανισμούς, δύο θανατικές καταδίκες και δύο απόπειρες δολοφονίας!\nΑπό τη πρώτη στιγμή, ο Γκάντι εκφράζει ριζοσπαστικές, ανεξάρτητες και αδέσμευτες απόψεις, ερχόμενος σε ρήξη με τους αποικιοκράτες Βρετανούς, τις ηγεσίες των ινδικών παρατάξεων (τόσο Ινδουιστές όσο και Μουσουλμάνους) και τους φανατικούς των θρησκειών της χώρας. Μετρά στο ενεργητικό του τρεις φυλακίσεις και πέντε απόπειρες δολοφονίας (η τελευταία πετυχημένη).\n9 ΑΠΟ ΤΟ ΑΜΡΙΤΣΑΡ ΣΤΑ ΔΕΚΕΜΒΡΙΑΝΑ\nΈχοντας λάβει μέρος στην Αντίσταση κατά των Γερμανών στη κατοχή, μετρώντας αλλεπάλληλες «μάχες» στα χρόνια που ακολούθησαν και όντας πρωτοπόρος στον αντιδιδακτορικό αγώνα κατά της χούντας των συνταγματαρχών, ο Μίκης Θεοδωράκης θεωρεί ύψιστη τιμή του τη συμμετοχή του στη διαδήλωση της 3ης Δεκεμβρίου του 1944 (Δεκεμβριανά), όπου χιλιάδες άοπλοι διαδηλωτές δέχθηκαν τα πυρά των κυβερνητικών και αγγλικών δυνάμεων, με αποτέλεσμα εκατοντάδες να χάσουν τη ζωή τους. Ήταν η στιγμή που ο Μίκης Θεοδωράκης κράτησε χαραγμένη μέσα του, στον μετέπειτα Αγώνα του για Ελευθερία, Ανεξαρτησία και Δικαιοσύνη. Σήμερα, ο Μίκης Θεοδωράκης, μιμούμενος το γνωστό επιτύμβιο επίγραμμα του Αισχύλου για τη μάχη του Μαραθώνα, δηλώνει πως στον δικό του τάφο, αν υπήρχε επίγραμμα, αυτό θα ήταν: «Μίκης Θεοδωράκης: Πολέμησε τον Δεκέμβρη»!\nΗ πλέον «μαύρη» σελίδα της εποχής που κορυφώνεται η αντίσταση του Γκάντι, είναι μία καθ΄ όλα ειρηνική διαδήλωση στην πόλη Αμριτσάρ, η οποία κατέληξε σε λουτρό αίματος από τις βρετανικές δυνάμεις (Σφαγή του Αμριτσάρ). Στην πόλη Αρμιτσάρ, 10,000 ειρηνικοί διαδηλωτές συγκεντρώθηκαν σε έναν ανοικτό χώρο, όπου υπήρχε μόνο μία είσοδος. Αγγλικά στρατεύματα έσπευσαν να τους εγκλωβίσουν, ανοίγοντας παράλληλα πυρ και σκοτώνοντας περισσότερους από 400 Ινδούς, ηλικιωμένους, γυναίκες και παιδιά! Ως αντίδραση στην απάνθρωπη αποικιοκρατική αυτή πράξη ο Μαχάτμα όρισε την 16η Απριλίου ημέρα νηστείας και προσευχής για τα θύματα της σφαγής. Το 1920 μετά την αποτυχία των Βρετανών να επανορθώσουν ο Γκάντι προώθησε μίαν οργανωμένη εκστρατεία μη συνεργασίας.\n10 ΑΓΩΝΑΣ ΓΙΑ ΤΗΝ ΕΙΡΗΝΗ ΚΑΙ ΕΝΑ ΝΟΜΠΕΛ ΠΟΥ ΔΕ ΔΟΘΗΚΕ ΠΟΤΕ\nΠεποίθηση του Μίκη Θεοδωράκη ήταν πάντα, ότι η δημοκρατία και η ελευθερία είναι απαραίτητες προϋποθέσεις για την εδραίωση της ειρήνης. Το 1972 επισκέπτεται το Ισραήλ δίνοντας συναυλίες. Συναντάται με τον τότε Αντιπρόεδρο της Κυβέρνησης Αλόν, που του ζητά να μεταφέρει μήνυμα στον Αραφάτ. Πραγματικά, αμέσως μετά συναντάται με τον Αραφάτ, στον οποίο επιδίδει το μήνυμα της Ισραηλινής Κυβέρνησης και προσπαθεί να τον πείσει να αρχίσει συζητήσεις με την άλλη πλευρά. Από τότε συνέβη πολλές φορές να παίξει τον ρόλο του άτυπου πρεσβευτή μεταξύ των δύο πλευρών. Είναι χαρακτηριστικό, ότι το 1994 εορτάστηκε πανηγυρικά στο Όσλο η υπογραφή της συμφωνίας μεταξύ Ισραηλινών και Παλαιστινίων παρουσία των Πέρες και Αραφάτ με την παρουσίαση του Μαουτχάουζεν που στο μεταξύ έχει γίνει "εθνικό τραγούδι" του Ισραήλ και του Ύμνου για την Παλαιστίνη που έγραψε ο Θεοδωράκης, ως αναγνώριση και της δικής του συμβολής στην υπόθεση της ειρήνης στην περιοχή αυτή. Επισκέπτεται επίσης την Αλγερία, Αίγυπτο, Τύνιδα, Λίβανο και Συρία προσπαθώντας να ενισχύσει τον διάλογο μεταξύ αντιμαχόμενων πλευρών. Το 1976 ιδρύει το Κίνημα ¨Πολιτισμός της Ειρήνης¨ και δίνει διαλέξεις και συναυλίες σ΄ όλη την Ελλάδα. Το 1983 του απονέμεται το βραβείο Λένιν για την Ειρήνη. Το 1986 γίνεται πραγματικότητα κάτι που από το 1970 ακόμα έχει υποστηρίξει σε συνεντεύξεις του: η δημιουργία επιτροπών ελληνοτουρκικής φιλίας στην Ελλάδα με πρόεδρο τον ίδιο και στην Τουρκία με τη συμμετοχή γνωστών πνευματικών ανθρώπων όπως ο Αζίζ Νεσίν, ο Γιασέρ Κεμάλ και ο Ζουλφύ Λιβανελί. Ο Θεοδωράκης δίνει πολλές συναυλίες στην Τουρκία, που τις παρακολουθούν κυρίως νέοι με συνθήματα υπέρ της φιλίας μεταξύ των δύο λαών. Αργότερα παίζει και πάλι το ρόλο του άτυπου πρεσβευτή ειρήνης, μεταφέροντας μηνύματα των Ελλήνων πρωθυπουργών, του Α. Παπανδρέου και του Κ. Μητσοτάκη προς την τουρκική κυβέρνηση. Επίσης το 1986 (μετά την καταστροφή στο Τσερνομπίλ) πραγματοποιεί μεγάλη περιοδεία με συναυλίες σ΄ όλη την Ευρώπη κατά της ατομικής ενέργειας. Το 1988 διοργανώνονται με δική του πρωτοβουλία δύο συνέδρια για την ειρήνη στο Tübingen και στην Κολωνία. Συμμετέχουν πολιτικοί όπως ο Όσκαρ Λαφονταιν και ο Johannes Rau, φιλόσοφοι όπως ο Dürrenmatt, συγγραφείς, πολιτειολόγοι και καλλιτέχνες. Εκεί έχει την ευκαιρία να αναπτύξει τη θεωρία του για τον ελεύθερο χρόνο και τη σημασία του στη διαμόρφωση ελεύθερων ανθρώπων. Το 1990 δίνει 36 συναυλίες σ΄ ολη την Ευρώπη υπό την αιγίδα της Διεθνούς Αμνηστίας. Συνεχίζει δίνοντας συναυλίες για την ηλιακή ενέργεια (υπό την αιγίδα της Εurosolar), κατά του αναλφαβητισμού, κατά των ναρκωτικών κ.λ.π. Παράλληλα αγωνίζεται και για τα ανθρώπινα δικαιώματα σε άλλες χώρες και κυρίως στις γειτονικές Αλβανία (που την επισκέπτεται και ως Υπουργός για τα δικαιώματα της ελληνικής μειονότητας) και Τουρκία. Ως πρόεδρος Διεθνούς Επιτροπής στο Παρίσι καταβάλλει προσπάθειες για την απελευθέρωση των τούρκων ηγετών της αντιπολίτευσης Κουτλού και Σαργκίν που τελικά επιτυγχάνουν. Προτείνει τη διοργάνωση Πανευρωπαϊκού Συνεδρίου Ειρήνης στους Δελφούς και υποβάλλει στην κυβέρνηση σχέδιο για μια "Ολυμπιάδα του Πνεύματος". Ιδρύει επιτροπή συμπαράστασης και βοήθειας προς τον Κουρδικό λαό. Σε περιοδεία του στην Αμερική και τον Καναδά το 1994 για την ενίσχυση Πολιτιστικού κέντρου των ομογενών, η Σύγκλητος του Québec υποδέχεται με ομόφωνο ψήφισμά της, με το οποίο τον τιμά για την προσφορά του στον πολιτισμό και τους αγώνες του για τον Άνθρωπο. Τα επόμενα χρόνια παρουσιάζονται οι όπερές του "Ηλέκτρα" (1995) και "Αντιγόνη" (1999) ενώ παράλληλα αναπτύσσει μεγάλη δραστηριότητα στο εξωτερικό (Ευρώπη, Νότια Αφρική, Αμερική) και παίρνει δυναμικά θέση σε όλα τα σημαντικά γεγονότα της εποχής (ελληνοτουρκική φιλία, σεισμοί, βομβαρδισμοί στην Γιουγκοσλαβία, υπόθεση Οτσαλάν, πόλεμος στο Αφγανιστάν, πόλεμος στο Ιράκ κ.λπ.). Το 2000 είναι υποψήφιος για το Νόμπελ Ειρήνης. Σύσσωμη η πολιτική και η πνευματική ηγεσία Ελλάδας και Κύπρου στηρίζει την υποψηφιότητα, ενώ στη Νορβηγία, στα γραφεία της Επιτροπής για το Νόμπελ φθάνουν συνεχώς επιστολές από όλα τα μέρη του κόσμου από προσωπικότητες, φορείς και απλούς ανθρώπους. Η αρμόδια επιτροπή του αρνείται το βραβείο Νόμπελ…\nΟ Μοχάντας Γκάντι αφιέρωσε τη ζωή του στη πάλη για την Ειρήνη και στους αδιάκοπους αγώνες με ειρηνικά μέσα. Προσπάθησε και κατάφερε να εμφυσήσει την παθητική αντίσταση σε εκατομμύρια Ινδών, ενώ παράλληλα μαχόταν για την ενότητα Ινδουιστών και Μουσουλμάνων. Στον περίφημο πόλεμο των Μπόερς, κατάφερε να δημιουργήσει σώμα τραυματιοφορέων Ινδών, ώστε να αποφύγει την εμπλοκή των συμπατριωτών του στον πόλεμο με όπλα στο πλευρό των Βρετανών. Ο Γκάντι ήταν υποψήφιος για το Νόμπελ Ειρήνης το 1937, το 1938, το 1939, το 1947 και τον Ιανουάριο του 1948, λίγες μέρες πριν δολοφονηθεί. Η αρμόδια επιτροπή του αρνείται κάθε φορά το βραβείο Νόμπελ… Τη τελευταία φορά μάλιστα, η επιτροπή έκρινε πως δεν υπήρχε κανείς άξιος εν ζωή υποψήφιος να παραλάβει το βραβείο (στην ανακήρυξη του βραβείου ο Γκάντι ήταν ήδη νεκρός)!\n11. ΒΙΑ-ΜΗ ΒΙΑ\nΟ Μίκης Θεοδωράκης βέβαια ξεκίνησε τον Αγώνα του ένοπλος, αρχικά στην Αντίσταση κατά των Γερμανών, σαν Ελασίτης του βουνού. Ωστόσο, και ο Μοχάντας Γκάντι, δεν απέκλεισε ποτέ την επιλογή του ένοπλου Αγώνα κατά των κατακτητών, όμως είχε συνειδητά καταλήξει πως στην συγκεκριμένη χρονική περίοδο, υπό των συγκεκριμένων κοινωνικοπολιτικών συνθηκών, η μόνη διέξοδος ήταν η παθητική αντίσταση και η ειρηνική επανάσταση. Δε θα έπρεπε βέβαια να δεχθούμε τον όρο "παθητική αντίσταση" ως "αδράνεια" ή "απάθεια", αλλά ως ύψιστη μορφή συνειδητής Αντίστασης, καθώς ο Γκάντι μισούσε όσο τίποτε άλλο τη σκλαβιά, τη δειλία και τη φυγή. Μνημειώδης η φράση του: "Αν οι μοναδικές επιλογές μας ήταν η βία ή η δειλία, δε θα δίσταζα να συμβουλεύσω τη προσφυγή στη βία"! Και σε αυτό το κομμάτι, ταυτίζεται απόλυτα με τον Μίκη Θεοδωράκη του 2010.\nΈνα κομμάτι των δύο ανδρών, ίσως το δυσκολότερο να κατανοήσει ο νους του μέσου πολίτη της εποχής μας, είναι η αντιμετώπιση του Ανθρώπου. Μελετώντας σε βάθος τον Μίκη και τον Γκάντι, παρατηρούμε μία ασύλληπτη ανωτερότητα, πίστη και αγάπη απέναντι σε φίλους και εχθρούς! Ανωτερότητα, Πίστη και Αγάπη, δύο στοιχεία που έχουν χαθεί από τον συναισθηματικό μας κόσμο εδώ και δεκαετίες. Η έλλειψή τους, παράλληλα μας απαγορεύει να κατανοήσουμε συμπεριφορές στη πολιτική δράση τόσο στον Μίκη Θεοδωράκη όσο και στον Μοχάντας Γκάντι. Σε ότι αφορά τον μεγάλο Έλληνα, πολλοί κάνουν λόγο για "λάθη" που του χρεώνουν για συνεργασίες του παρελθόντος αλλά και τους παρόντος (!), δηλώσεις και "αφελείς" πρακτικές, αγνοώντας τη προσωπική του θεωρία για τη Συμπαντική Αρμονία ή τον ύψιστο κανόνα της διαλεκτικής που έχει υιοθετήσει στη ζωή του "Θέση-Αντίθεση=Σύνθεση"... Δικαιολογημένα το πράττουν βέβαια, διότι μέχρι εκεί μπορεί να φτάσει ο νους τους. Ο ίδιος ο Γκάντι όμως, στην αυτοβιογραφία του το διατυπώνει ξεκάθαρα: "Πίστευα πάντοτε στην εντιμότητα των εχθρών μου. Όταν πιστεύουμε πάρα πολύ σε κάτι, αυτό γίνεται. Εκμεταλλεύτηκαν αυτή τη πίστη μου για να με εξαπατήσουν. Έντεκα συνεχόμενες φορές με εξαπάτησαν και εγώ, με μία ανόητη επιμονή, ξανάρχιζα να πιστεύω στην εντιμότητά τους. Η πίστη μου ήταν τόσο μεγάλη, ώστε τη δωδέκατη φορά δε μπόρεσαν παρά να φερθούν με εντιμότητα! Η ανακάλυψη της εντιμότητας τους ήταν, τόσο γι' αυτούς όσο και για εμένα, μία ευχάριστη έκπληξη".\nΟ επίλογος ανήκει στον Μίκη Θεοδωράκη και στη δική του «πολιτική διαθήκη», όπως τη διαβάζουμε στον επίλογο του βιβλίου «ΣΠΙΘΑ: ΓΙΑ ΜΙΑ ΕΛΛΑΔΑ ΑΝΕΞΑΡΤΗΤΗ ΚΑΙ ΔΥΝΑΤΗ»:\n«Πάνω απ' όλα, όμως, με πληγώνει το ότι τόσοι πολλοί Έλληνες για τόσο πολλά χρόνια δεν έχουν συνειδητοποιήσει αυτό το γεγονός. Ότι, δηλαδή ανεχόμαστε να ζούμε σε μια χώρα συνεχώς εξαρτημένη – υποδουλωμένη. Τόσο πολύ άδικοι και αγνώμονες είμαστε απέναντι σε μια πατρίδα, την Ελλάδα, που δεν πιστεύω να υπάρχει άλλη χώρα στον κόσμο που να έχει προσφέρει στα παιδιά της τόσο πλούσια δώρα, ανυπέρβλητα, μοναδικά. Γι' αυτό θα ήθελα το βιβλίο μου αυτό, αυτήν την πολιτική διαθήκη, να τη διαβάσουν ΟΛΟΙ οι Έλληνες, έστω και μόνο για να συνειδητοποιήσουν την αξία μιας μόνο λέξης: ΑΝΕΞΑΡΤΗΣΙΑ. Χωρίς την οποία η ΕΛΕΥΘΕΡΙΑ είναι ανάπηρη.»\n(Μίκης Θεοδωράκης, Αύγουστος 2011, Αθήνα)\n*Αυτό το κείμενο συντάχτηκε με αφορμή την επέτειο της γέννησης του Μοχάντας «Μαχάτμα» Γκάντι (2 Οκτ.), αλλά κυρίως, για να αποδείξει πως η ιστορία επαναλαμβάνεται, το ανθρώπινο πνεύμα φωτίζει σε κάθε εποχή, ακόμη και στη πλέον ζοφερή, όπως επίσης πως κάποτε επιτέλους θα πρέπει να εκ-παιδευτούμε στο να αναγνωρίζουμε τα σημάδια που μας δείχνουν το φως. Άνθρωποι σαν τον Μοχάντας Γκάντι και τον Μίκη Θεοδωράκη παρουσιάζονται ελάχιστοι στην ανθρώπινη ιστορία, πόσω μάλλον σε μία εποχή σαν κι αυτή που διανύουμε, όπου η ιδεολογία, το Ήθος και οι Αξίες, έχουν αντικατασταθεί από έννοιες όπως «ευκολία», «ατομικότητα» και «πολυτέλεια».\nΑναρτήθηκε από Theodorakism στις 1:07 π.μ.\nΑνώνυμος 5 Οκτωβρίου 2014 - 1:20 π.μ.\nΠολύ ενδιαφέρον κείμενο. Δεν το είχα συνδέσει ποτέ, αλλά πράγματι υπάρχουν ομοιότητες στην δράση αυτών των δύο προσωπικοτήτων!\nΑναστασία Βούλγαρη 5 Οκτωβρίου 2014 - 2:32 π.μ.\nΣυγχαρητήρια για το άρθρο σου. Έξυπνο και διαφωτιστικό.\nΧρήστος Ανδρέου 5 Οκτωβρίου 2014 - 3:01 μ.μ.


Κοινή Δράση Εκπαιδευτικών Καρδίτσας: 10ο ενημερωτικό\nΣΥΛΛΟΓΟΣ ΕΚΠ/ΚΩΝ ΠΡΩΤΟΒΑΘΜΙΑΣ\nΕΚΠΑΙΔΕΥΣΗΣ Ν ΚΑΡΔΙΤΣΑΣ\nΝ. ΠΛΑΣΤΗΡΑΣ Καρδίτσα 16-6-2014\nΠρος: Μέλη του Συλλόγου μας\n10Ο ΔΗΜΟΤΙΚΟ ΣΧΟΛΕΙΟ\nΓΑΜΒΕΤΑ & ΘΕΣΣΑΛΙΩΤΙΔΟΣ 43100 ΚΑΡΔΙΤΣΑ\nΤο τελευταίο δεκαήμερο ο χρόνος υπήρξε συμπυκνωμένος. Πραγματοποιήθηκαν τρία έκτακτα ΔΣ και συγχρόνως, πολλοί από μας, γίναμε μάρτυρες πρωτόγνωρων καταστάσεων και εντάσεων που, δυστυχώς, δίνουν την αίσθηση ότι το ήρεμο κλίμα που βιώναμε ως τώρα στα σχολεία, αρχίζει να δυναμιτίζεται. Το ΥΠΑΙΘ και οι εντολοδόχοι του, θα φέρουν ακεραία την ευθύνη.\nΤην πρώτη μέρα των σεμιναρίων, η αποχή υπήρξε καθολική. Την δεύτερη, βρέθηκαν μερικοί διευθυντές, να συμμετέχουν σε μια παρωδία σεμιναρίου στο γραφείο της Διευθύντριας Εκπαίδευσης. Την τελευταία μέρα ολοκλήρωσης των σεμιναρίων, παρουσία και της Περιφερειακής Διευθύντριας, η συμμετοχή παρέμεινε το ίδιο πενιχρή. Τόση επιτυχία παρουσίασαν τα περιβόητα σεμινάρια που αποφασίστηκε να επαναληφθούν την επόμενη εβδομάδα, για όσους δεν τα παρακολούθησαν, με τις υποχρεώσεις των σχολείων στο αποκορύφωμά τους. Παρόλα αυτά και τα επαναληπτικά σεμινάρια δεν μπόρεσαν να λυγίσουν το σύνολο των διευθυντών. Το ότι οι διευθυντές, που πέρασαν ανάμεσα από τους συγκεντρωμένους συναδέλφους που συμπαραστέκονταν στους απεργούς διευθυντές, απέφυγαν να διασταυρώσουν μαζί τους το βλέμμα, καταδεικνύει το αδιέξοδο και το παράλογο της αυριανής ηγεσίας των σχολείων. Έτσι θα διεκδικήσουμε τα συμφέροντα των μαθητών και των σχολείων μας;\n· Χαιρετίζουμε τη στάση της συντριπτικής πλειοψηφίας των συναδέλφων διευθυντών που δεν πήραν μέρος στα σεμινάρια.\n· Τους καλούμε να πράξουν το ίδιο και στο μέλλον, όποτε χρειαστεί.\nΜε την έως τώρα στάση όλων, έχει αποτυπωθεί ευκρινώς και με τον καλύτερο τρόπο, και στην περιοχή μας, η διάθεση των λειτουργών της εκπαίδευσης, σε σχέση με το έκτρωμα της βαθμολόγησης– κατηγοριοποίησης σχολείων και συναδέλφων.\nΗ Κυβέρνηση, το ΥΠΑΙΘ και η κοινωνία, ας βγάλουν τα συμπεράσματά τους, για το αν μπορεί να υπηρετηθεί ένα μέτρο με τέτοια μικρή συμμετοχή!!!\nΌ,τι και να κάνουν η συνείδηση δεν «εντέλλεσθε».\nΚαλούμε Διευθυντές και Σχ. Συμβούλους, να αναλογιστούν ότι οι νόμοι και τα διατάγματα της «αξιολόγησης» αποτελούν τομή που θα οδηγήσει στη μετάλλαξη του ρόλου τους, καθιστώντας τους, νέους «επιθεωρητές». Να σταθούν στο ύψος της υπεράσπισης του δημόσιου σχολείου και να εμποδίσουν την αναβίωση του επιθεωρητισμού.\nΟ Σύλλογος και η πλειοψηφία των μαχόμενων εκπαιδευτικών της κιμωλίας, είναι αποφασισμένοι να υπερασπιστούν την Δημόσια Εκπαίδευση για όλους, καθώς και τα εργασιακά δικαιώματά μας. Θα στηρίξει, με όλα τα μέσα που διαθέτει, τους αγωνιζόμενους συναδέλφους.\nΗ Διευθύντρια, ο Σχολικός Σύμβουλος και οι διευθυντές που παρακολούθησαν τα σεμινάρια, αντικειμενικά τάχθηκαν εναντίον του κλάδου. Διαχωρίστηκαν από τη συλλογική προσπάθεια να ακυρώσουμε στην πράξη την αξιολόγηση. Η επιλογή τους είναι ενσυνείδητη.\nΘα παραμείνουμε όρθιοι, αγωνιζόμενοι και ενωμένοι.\nΤην Πέμπτη 19-06-14, στο νέο κτήριο του 1ου Λυκείου, θα πραγματοποιηθεί το αντίστοιχο σεμινάριο για τους διευθυντές της Δευτεροβάθμιας. Όσοι μπορούνε, καλό είναι να βρίσκονται μαζί με τους συναδέλφους καθηγητές, το πρωί της Πέμπτης 9:00΄, έξω από το χώρο των σεμιναρίων.\nΘέμα: «Τα σεμινάρια της ντροπής δεν πραγματοποιήθη...\nΣΤΟ ΙΔΙΟ ΕΡΓΟ ΘΕΑΤΕΣ. Συνάντηση του Δ.Σ. της ΔΟΕ μ...\nΜια ενδιαφέρουσα πρόταση:\nAξιολόγηση του εκπαιδευτικού έργου\nΑΚΥΡΩΝΟΥΜΕ ΤΑ ΣΕΜΙΝΑΡΙΑ ΕΠΙΜΟΡΦΩΣΗΣ ΔΙΕΥΘΥΝΤΩΝ ΣΧΟ...\nΑτομική αξιολόγηση και σχολικοί σύμβουλοι:


ΜέΡΑ25 - Κυβέρνηση ΝΔ - Αναιτιολόγητη απόλυση εργαζομένων «από το παράθυρο» - Kifisia-Life\nΜέΡΑ25 - Κυβέρνηση ΝΔ - Αναιτιολόγητη απόλυση εργαζομένων «από το παράθυρο»\nΑυτό που έφερε η κυβέρνηση χτες από το παράθυρο είναι η πλήρης αποκατάσταση του διευθυντικού δικαιώματος, δηλαδή της αναιτιολόγητης απόλυσης εργαζομένων. Βάσει του Άρθρου 24 του Αναθεωρημένου Ευρωπαϊκού Κοινωνικού Χάρτη όμως, που έχει ενσωματωθεί ολόκληρος στο ελληνικό δίκαιο από το 2016, οι εργοδότες δεν δύνανται να προβαίνουν σε απολύσεις αναιτιολόγητα, χωρίς «βάσιμο λόγο» (sic) όπως αναφέρει ρητά το άρθρο.\nΗ διάταξη που κατάργησε η τροπολογία Βρούτση, ουσιαστικά ενσωμάτωνε στο ελληνικό δίκαιο με τρόπο ρητό αυτήν ακριβώς την επιταγή περί ύπαρξης βάσιμου λόγου για την απόλυση. Από σήμερα, η εφαρμογή της συγκεκριμένης διάταξης επαφίεται ξανά στην ερμηνεία των δικαστηρίων. Δηλαδή θα είναι σαν να έχουν οι εργαζόμενοι προστασία από την εργοδοτική αυθαιρεσία – στα χαρτιά – αλλά στην ουσία ΔΕΝ ΘΑ ΕΧΟΥΝ ΚΑΜΙΑ.\nΗ κυβέρνηση ήδη προνόησε και για αυτό, καθώς στην αιτιολογική έκθεση της τροπολογίας συμπεριέλαβε και την αρεστή για την ίδια νομολογία, υπέδειξε εμμέσως πλην σαφώς στους δικαστές πώς να ερμηνεύουν τον νόμο υπέρ των εργοδοτών.\nΗ ΝΔ δεν είναι πολιτικό κόμμα. Είναι ένα παραμάγαζο που έχει μοναδική αποστολή την απόλυτη εξυπηρέτηση των συμφερόντων των εντολέων της, της εγχώριας ολιγαρχίας. Ομνύει στην Ευρώπη όταν το ιερατείο των Βρυξελλών περνά νομοθεσία που ευνοεί τους εντολείς της, παρακάμπτει, απορρίπτει, καταργεί όποια ψήγματα κοινωνικής και εργασιακής προστασίας επιτάσσει το κοινοτικό δίκαιο.\nΤελευταία τροποποίηση στιςΔευτέρα, 12 Αυγούστου 2019 16:39\nΜέΡΑ25 Κυβέρνηση ΝΔ Αναιτιολόγητη απόλυση εργαζομένων «από το παράθυρο»\nΠερισσότερα σε αυτή την κατηγορία: « Η εποχή της υπερσυγκέντρωσης πλούτου φτάνει στο τέλος της Κυβέρνηση μπάτλερ επιχειρηματικών συμφερόντων »


-Τελευταία συναυλία είναι στις 23 Ιουλίου όπου η σπουδαία Ελληνίδα ερμηνεύτρια Ελευθερία Αρβανιτάκη συναντιέται μουσικά με τρεις κορυφαίους σολίστες επί σκηνής και παρουσιάζουν ένα πρόγραμμα με τραγούδια από όλο το φάσμα του ρεπερτορίου τους διασκευασμένου ειδικά για ένα αφηλεκτρισμένο, αλλά γεμάτο ενέργεια και μουσικότητα αποτέλεσμα. Συνομιλητές της επί σκηνής οι Θωμάς Κωνσταντίνου (ούτι, τσουμ-μπους), Γιάννης Κυριμκυρίδης (πιάνο), Δημήτρης Τσεκούρας (κοντραμπάσο).Η παράσταση θα έχει διάρκεια 90 λεπτά. Επιμέλεια προγράμματος: Λήδα Ρουμάνη, Οργάνωση – Ηχόχρωμα & Λήδα Ρουμάνη, Εκτέλεση Παραγωγής: MusicArt, Επιμέλεια ήχου: Χάρης Κρεμμύδας, Νίκος Κόλλιας, Φωτισμοί: Μελίνα Ζερβάκη.\nΓιατί αν προσπαθήσουμε ΟΛΟΙ, Ο_ΠΟΛΙΤΙΣΜΟΣ_ΔΕΝ_ΑΚΥΡΩΝΕΤΑΙ!\nΑν και το φετινό καλοκαίρι είναι κάπως αλλιώτικο από τα άλλα, ένα πράγμα παραμένει το ίδιο: η ανάγκη μας για πολιτισμό, η αγάπη μας στην μουσική.\nΟ δήμος Σιθωνίας “δεν ξεχνά” την επέτειο της τουρκικής εισβολής στην Κύπρο


Shogun's Kitchen: ΜΠΟΥΡΕΚΑΚΙΑ ΜΕ ΜΑΝΙΤΑΡΙΑ, ΓΡΑΒΙΕΡΑ ΚΑΙ ΧΑΛΟΥΜΙ\nΜΠΟΥΡΕΚΑΚΙΑ ΜΕ ΜΑΝΙΤΑΡΙΑ, ΓΡΑΒΙΕΡΑ ΚΑΙ ΧΑΛΟΥΜΙ\nΟι πίτες είναι ένα είδος φαγητού που, αν και μας αρέσει ιδιαίτερα, δεν το φτιάχνουμε συχνά, κυρίως γιατί απαιτεί (τουλάχιστον όσο μας αφορά) αρκετή ενασχόληση στην κουζίνα. Κοπή και προετοιμασία των υλικών, μαγείρεμα της γέμισης (όταν χρειάζεται) και σύνθεση της πίτας... Αν μάλιστα ανοίγαμε εμείς το φύλλο, το πιθανότερο είναι να φτιάχναμε πίτες μόνο στις επίσημες γιορτές! Όμως σήμερα είναι μια από τις φορές που είχαμε χρόνο και όρεξη να ασχοληθούμε λίγο παραπάνω και το αποτέλεσμα ήταν τα μπουρεκάκια που παρουσιάζουμε σήμερα με μανιτάρια, διάφορα μυρωδικά και συνδυασμό τριμμένης γραβιέρας και χαλουμιού! Εξαιρετικό ορεκτικό, αν και άνετα μπορείτε να το καταναλώσετε σαν κύριο πιάτο συνοδεύοντάς το με μία πράσινη σαλάτα!\n1 πακέτο φύλλα κρούστας (500 gr.)\n750 gr. διάφορα μανιτάρια σε φετάκια\n150 gr. γραβιέρα τριμμένη\n150 gr. χαλούμι τριμμένο\n5 σκ. σκόρδο ψιλοκομμένες\n2/3 κ.γ. ξερό δυόσμο\nΛίγη τριμμένη φρυγανιά (αν χρειαστεί)\nΜαυροκούκι (ή σουσάμι ή συνδυασμός)\nΣε αντικολλητικό τηγάνι με λίγο ελαιόλαδο σοτάρω το κρεμμύδι και το σκόρδο μέχρι να γυαλίσουν και να μαλακώσουν. Προσθέτω τα μανιτάρια και συνεχίζω το σοτάρισμα μέχρι να ροδίσουν ελαφρώς και να μισοψηθούν. Σβήνω με το κρασί και βράζω μέχρι να απορροφηθούν εντελώς όλα τα υγρά του τηγανιού. Προσθέτω τον πελτέ, την πάπρικα και το δυόσμο, αλατοπιπερώνω με προσοχή (γιατί θα προσθέσω τα τυριά) , ανακατεύω καλά και μεταφέρω το μείγμα σε μία μπασίνα. Το αφήνω 2' να κρυώσει και προσθέτω τα τυριά. Ανακατεύω καλά, αφήνω να κρυώσει ακόμα λίγο και προσθέτω το αβγό. Ανακατεύω καλά και αν δω ότι περισσεύουν υγρά, προσθέτω λίγη τριμμένη φρυγανιά.\nΔιπλώνω στη μέση ένα φύλλο κρούστας (από τη μεγάλη πλευρά) και το λαδώνω καλά. Απλώνω κατά μήκος της μικρότερης πλέον πλευράς λίγη από τη γέμιση και τυλίγω σε ρολό διπλώνοντας τις άκρες προς τα μέσα σαν πακέτο για να μην αδειάσει έξω στο ψήσιμο. Λαδώνω καλά το ρολό και απ' έξω. Επαναλαμβάνω την ίδια διαδικασία για όλα τα φύλλα. Τοποθετώ τα μπουρεκάκια σε ταψί, πασπαλίζω με μαυροκούκι και ψήνω σε προθερμασμένο φούρνο στους 180°C για 25' περίπου (ανάλογα με το φούρνο ελέγχω το χρόνο που χρειάζονται).


zoornalistas: Πού θα πάει η Κάτια Μακρή\nΌλοι αναρωτιούνται πού θα πάει η Κάτια Μακρή μετά την αποχώρησή της από το STAR για προσωπικούς λόγους. Θα πάει στο OPEN (με τον Χρήστο Παναγιωτόπουλο), να καλύψει με την.. εμπειρία της το πολιτικό ρεπορτάζ; Αυτό γράφει το enimerosi24 που διερωτάται:\nΘα πάει στο MEGA όπου πάνε όλοι με την προσδοκία ότι θα κάνει την έκπληξη την επόμενη σεζόν; Ή μήπως στον ΑΝΤ1 για να συνεργαστεί ξανά με τον Νίκο Χατζηνικολάου στις ειδήσεις (και ενδεχομένως και στον REAL FM); Αλήθεια η ΕΡΤ των Ζούλα – Γαμπρίτσου είναι ένα ενδεχόμενο ή όχι;\nO Κάτια Μακρή είναι από τις πλέον έμπειρες δημοσιογράφους στο πολιτικό ρεπορτάζ και η απόφασή της να φύγει από το STAR έχει προκαλέσει συζητήσεις, δεδομένης της εξαιρετικής σχέσης που είχε με τη διοίκηση του σταθμού, αλλά και την ιδιοκτησία.\nΤην ίδια ώρα η Μάρα Ζαχαρέα αποχαιρέτησε τους τηλεθεατές για να ξεκινήσει τις καλοκαιρινές της διακοπές, με τον Σπύρο Λάμπρου να αναλαμβάνει καθημερινά για τον Ιούλιο την παρουσίαση του Κεντρικού Δελτίου Ειδήσεων του Star στις 19:50.


Συλλογή ηλεκτρονικών περιοδικών επιστημονικού περιεχομένου. Η ΕΒΕ προσφέρει πρόσβαση σε περισσότερους από 500 τίτλους ηλεκτρονικών περιοδικών μέσω του HEAL-Link.\nΣυλλογή επιστημονικών ηλεκτρονικών περιοδικών και βιβλίων. Η ΕΒΕ προσφέρει πρόσβαση σε περισσότερους από 2.600 τίτλους ηλεκτρονικών περιοδικών και σε περίπου 400 ηλεκτρονικά βιβλία μέσω του HEAL-Link.\nΤο SciPost είναι μια ολοκληρωμένη διαδικτυακή πύλη επιστημονικών δημοσιεύσεων ανοικτής πρόσβασης στον τομέα της Φυσικής. Περιλαμβάνει μεταπτυχιακές και διδακτορικές διατριβές και τέσσερα επιστημονικά περιοδικά: SciPost Physics, SciPost Physics Proceedings, SciPost Physics Select και SciPost Physics Lecture Notes.\nΤο SCOAP3 είναι μια κοινοπραξία μεταξύ 3.000 βιβλιοθηκών και πλέον, χρηματοδοτικών οργανισμών και ερευνητικών κέντρων σε 44 χώρες και 3 διακυβερνητικών οργανισμών. Περιέχει επιστημονικά άρθρα πλήρους κειμένου ανοικτής πρόσβασης στον τομέα της σωματιδιακής φυσικής. Τα άρθρα διατίθενται μέσω της ανοικτής άδειας CC-BY, γεγονός που επιτρέπει την εξόρυξη κειμένου και δεδομένων.\nΒιβλιογραφική βάση δεδομένων με περισσότερους από 22.000 τίτλους περιοδικών και 150.000 τίτλους βιβλίων. Περιλαμβάνει περίπου 1,4 δισεκατομμύρια ετεροαναφορές (citations) από το 1970 και έπειτα.\nΠλατφόρμα η οποία περιλαμβάνει σύνολα δεδομένων σχετικά με ερευνητικές δραστηριότητες ποικίλων θεματικών πεδίων καθ’ όλη τη διάρκεια του κύκλου ζωής τους.\nΑποθετήριο ανοικτής πρόσβασης προδημοσιεύσεων (preprints) από όλους τους τομείς των Ανθρωπιστικών και Κοινωνικών επιστημών.\nΘεματικό αποθετήριο ανοιχτής πρόσβασης σε αρχεία πλήρους κειμένου για τις κοινωνικές επιστήμες.\nΣυλλογή επιστημονικών ηλεκτρονικών περιοδικών, βιβλίων και πληροφοριακών έργων. Η ΕΒΕ προσφέρει πρόσβαση σε σχεδόν 2.000 τίτλους ηλεκτρονικών περιοδικών και σε περισσότερα από 72.000 ηλεκτρονικά βιβλία μέσω του HEAL-Link.


180 Τελωνειακοί Υπάλληλοι - Σελίδα 137 - Ανοιχτή Γραμμή | diorismos.gr\nΔημοσίευσηαπό Tina2 » Τρί Σεπ 05, 2017 5:09 pm\nΣ'ευχαριστω πολύ για την άμεση απάντηση.\nΑν έχω κι εγώ οποιοδήποτε νεότερο για οτιδήποτε (υπηρεσιακό,προτιμηση)θα ενημερώσω.\nΚαλή αναμονή έως τότε\nΔημοσίευσηαπό Tina2 » Παρ Σεπ 08, 2017 11:48 am\nΑπ' ότι μου είπαν χθες στο Υπουργείο, το υπηρεσιακό έχει οριστεί για την ερχόμενη Τρίτη 12/09.\nΕύχομαι το καλύτερο για όλους.\nΔημοσίευσηαπό christina1 » Δευ Σεπ 11, 2017 8:22 am\nTina2 έγραψε: Καλημέρα σας\nΕυχαριστούμε για την ενημέρωση. Ελπίζω μέχρι τέλος Σεπτεμβρίου να μας καλέσουν.\nΔημοσίευσηαπό christina1 » Τετ Σεπ 13, 2017 2:39 pm\nΠήρα τηλέφωνο στο Υπουργείο και μου είπαν ότι έγινε το υπηρεσιακό χθες. Επίσης μου είπαν ότι μέχρι την Παρασκευή θα μας καλέσουν.\nΚαλή αρχή και καλή σταδιοδρομία σε όλους!!!\nΔημοσίευσηαπό Tina2 » Τετ Σεπ 13, 2017 3:31 pm\nΚι εγώ μιλησα σήμερα το πρωί μου είπαν ότι από τα μέσα έως το τέλος της άλλης εβδομάδας (δηλ.εως Παρασκευή 22/09) θα μας καλέσουν, όχι αυτήν την Παρασκευή 15/09.Ας το διευκρινίσει και κάποιος άλλος.\nΔημοσίευσηαπό Tina2 » Τετ Σεπ 13, 2017 3:43 pm\nΣε συνέχεια του προηγούμενου μηνύματος που έστειλα,θα ήθελα να προσθέσω ότι επικοινώνησα με τον κ. Μήνη σήμερα Τετάρτη στις 11:20π.μ. Αν εσύ, Christina, μίλησες μαζί του αργότερα και σου είπε για αυτή την Παρασκευή, τότε ισχύει αυτό που είπε σε εσένα.\nΔημοσίευσηαπό christina1 » Τετ Σεπ 13, 2017 5:05 pm\nTina2 έγραψε: Καλησπέρα και πάλι\nTina εγώ κάλεσα το μεσημέρι, και μου είπε μέχρι την Παρασκευή δεν μου ανέφερε την ερχόμενη εβδομάδα άρα υπέθεσα την Παρασκευή (15/9). Δεν ξέρω τι ισχύει τελικά γιατί η αλήθεια είναι ότι σε προηγούμενη επικοινωνία μου είχε πει ότι θα μας καλέσουν σε δέκα μέρες περίπου από την ημέρρα που θα γίνει το υπηρεσιακό.\nΑς καλέσει και κάποιος άλλος για να το διευκρινίσουμε.\nΔημοσίευσηαπό Tina2 » Τετ Σεπ 13, 2017 7:10 pm\nΕμένα μου το διευκρίνισε καλά, ακριβώς γιατί εγώ επέμεινα, και μου λέει "όχι αυτή την Παρασκευή,αλλα την επόμενη εβδομάδα".\nΣτην αρχή κι εγώ όταν είπε Παρασκευή νόμιζα μεθαύριο,αλλα άκυρο τελικά.\nΆρα, υποθετω ότι χρειαζόμαστε κι άλλη λίγη υπομονή!!!!\nΑν έχουμε νεότερο,τα ξαναλέμε!!!!\nΣ'ευχαριστω πολύ για την άμεση επικοινωνία\nΔημοσίευσηαπό christina1 » Τετ Σεπ 13, 2017 8:36 pm\nTina2 έγραψε: Christina,\nΚαλά έκανες και το διευκρίνισες, ότι πάθαμε πάθαμε δεν θα κολλήσουμε σε 5 μέρες! Σε ποια πόλη θα είσαι; Εγώ Θεσσαλονίκη.\nΝα είσαι καλά, δεν χρειάζεται να μ' ευχαριστείς εφόσον ξέρω μία πληροφορία δεν κοστίζει κάτι να ενημερώσω και τους υπόλοιπους.\nΔημοσίευσηαπό Tina2 » Τετ Σεπ 13, 2017 8:55 pm\nΌπως ακριβώς τα λες,τοσα πάθαμε, στις 5 μέρες θα κολλήσουμε!!!\nΕγώ δισταζω να πάρω ξανά αύριο,αν βρεθεί κάποιος άλλος, έχει καλώς!\nΚι εγώ Θεσσαλονικη είμαι,λες να είμαστε στο ίδιο τελωνείο?? Δεν είναι και πάρα πάρα πολλά!! Όχι ότι είναι λίγα κιόλας,απο τη μία άκρη στην άλλη.\nΜακάρι,παντως, αφού του τηλεφώνησες εσύ μετά από εμένα, να ισχύει το μεθαύριο.Οταν πήρες εσύ, είχε παραλάβει τα αποτελέσματα, γιατί εμένα μου είπε όχι ακόμη,οποτε δε μπορούσε να μου πει πού τοποθετηθηκα.\nΚαι πάλι σ'ευχαριστω (είναι ωραίο να μην αγωνιάς μόνος)\nΔημοσίευσηαπό nikolasd » Τετ Σεπ 13, 2017 9:11 pm\nΣε τηλεφωνική επικοινωνία που είχα σήμερα, περίπου στις 2 το μεσημέρι, ενημερώθηκα ότι το ΥΣ πραγματοποιήθηκε χθες κι ότι έγιναν οι τοποθετήσεις των επιλαχόντων της 2Κ/2014. Σε ερώτησή μου αν μπορούσα να ενημερωθώ τηλεφωνικά για την περίπτωσή μου, μου είπε ότι δεν ήταν εφικτό, γιατί μέχρι εκείνη τη στιγμή δεν είχαν υπογραφεί από το Διοικητή (της ΑΑΔΕ, φαντάζομαι). Επίσης, επιβεβαιώνω κι εγώ ότι ο κ. Μίνης που μετέφερε ότι η κοινοποίηση της απόφασης τοποθέτησης θα γίνει στα μέσα με τέλη της επόμενης εβδομάδας μέσω του Τελωνείου με βάση τον τόπο κατοικίας που έχει δηλώσει ο καθένας μας (όπως ακριβώς και στο στάδιο αποδοχής διορισμού-κατάθεσης δικαιολογητικών). Από την επομένη της κοινοποίησης μετρά το διάστημα των 10 εργάσιμων ημερών για ανάληψη υπηρεσίας.\nΔημοσίευσηαπό Tina2 » Τετ Σεπ 13, 2017 9:55 pm\nΣ'ευχαριστουμε πάρα πολύ για την ανταπόκριση!!\nΜας έλυσες όλες τις απορίες.\nΥπομονή σε όλους μας λοιπόν, φτάσαμε στο τέλος!!!\nΔημοσίευσηαπό christina1 » Πέμ Σεπ 14, 2017 8:33 am\nΕυχαριστούμε πολύ για την απάντηση, λύθηκε το μυστήριο!!!\nΔημοσίευσηαπό christina1 » Πέμ Σεπ 14, 2017 8:54 am\nΛες να είμαστε μαζί; Τρία τελωνεία είναι σύνολο στο λιμάνι, στο αεροδρόμιο και στα διαβατά. Θα δείξει, την επόμενη εβδομάδα θα ξέρουμε. Όταν τον πήρα τηλέφωνο δεν μου είπε που τοποθετήθηκα, μου είπε και εμένα ότι δεν είχε τα αποτελέσματα.\nΑναμένουμε την επιστολή λοιπόν!\nΔημοσίευσηαπό Tina2 » Πέμ Σεπ 14, 2017 9:36 am\nΣε λίγες μέρες, όντως, θα ξέρουμε πού θα είμαστε!!!\nΓια οτιδήποτε μάθω θα σας ενημερώσω αμέσως!!


Κανένα πρόβλημα για τη Γιουνάιτεντ (video) - Novasports.gr\nΚανένα πρόβλημα για τη Γιουνάιτεντ (video)\nΗ Μάντσεστερ Γιουνάιτεντ συνεχίζει την προσπάθεια να υπερασπιστεί τον τίτλο της, καθώς ξεπέρασε δίχως κόπο το εμπόδιο της Μπέρτον Άλμπιον στο Ολντ Τράφορντ, με το ευρύ 4-1.\n21/09/2017 • 00:11\nΤόσο ο Μουρίνιο όσο και ο Κλαφ, ξεκίνησαν 9 διαφορετικούς ποδοσφαιριστές από το 4-0 επί της Έβερτον και το 2-1 επί της Φούλαμ αντίστοιχα.\nΗ τριάδα των Ρασφορντ, Μαρσιάλ και Λίνγκαρντ είχε τρομερά κέφια με αποτέλεσμα μόλις στο 17 να έχουμε ήδη 2 γκολ, 2-0 με 2 τέρματα του Ράσφορντ που έφτασε τα 5 στη σαιζόν.\nΜε τον Ρίπλεϊ να προσπαθεί μόνος του πολλές φορές να κρατήσει το σκορ σε αξιοπρεπή επίπεδα, η Γιουνάιτεντ είχε δοκάρι στο 28 με τον Μάτα και βρήκε το τρίτο της γκολ όταν το πλασέ του Λίνγκαρντ κόντραρε στον Τέρνερ και άλλαξε πορεία.\nΕίδηση για τους γηπεδούχους η επιστροφή του Σο, που παίζει μπάλα ξανά μετά τον Απρίλιο. Το δεύτερο μέρος ήταν υπόθεση Μαρσιάλ. Ο Γάλλος έκανε το 4-0 στο 60 και είχε άλλες 2-3 σημαντικές φάσεις. Το τελικό 4-1 έγραψε στο πρώτο λεπτό των καθυστερήσεων ο Ντάιερ\n09/01/2019 • 23:46\nΣίτι από άλλο πλανήτη (video)\n09/01/2019 • 00:06\nΠροβάδισμα πρόκρισης για Τότεναμ (video)\n25/12/2018 • 08:31\nΠήρε μετάλλιο δέκα χρόνια μετά!\n20/12/2018 • 00:05\nΧρειάστηκε ...Αζάρ για την πρόκριση! (video)\n10/01/2019 • 02:39\nΜάντσεστερ Σίτι-Μπέρτον: 9-0\n21/12/2017 • 01:22\nΜπρίστολ-Μάντσεστερ Γιουνάτεντ: 2-1 (HL)\n21/09/2017 • 00:25\nΜάντσεστερ Γιουνάιτεντ- Μπέρτον: 4-1 (HL)


Μια πόλη, μια ομάδα, ένας Μπαμπάς\nO Αμπντούλ Ραχμάν Μπαμπά θα είναι ο διάδοχος του Δημήτρη Γιαννούλη στο αριστερό άκρο της άμυνας του ΠΑΟΚ, καθώς ο Δικέφαλος ήρθε σε συμφωνία με την Τσέλσι για την απόκτηση του 26χρονου αμυντικού με τη μορφή δανεισμού, έως το τέλος της σεζόν.\nΣτις 16 Αυγούστου του 2015 η Τσέλσι έβγαλε από το ταμείο της 26 εκατομμύρια ευρώ και απέκτησε τα δικαιώματα του 19χρονου τότε αμυντικού της Άουγκσμπουργκ. Ο Μπαμπά προερχόταν από μια πολύ καλή σεζόν με 32 συμμετοχές και 5 ασίστ.\nΌμως, δεν στέριωσε ποτέ στο «Στάμφορντ Μπριτζ». Έκανε 24 συμμετοχές (1 ασίστ) υπό τις οδηγίες του Ζοζέ Μουρίνιο και το επόμενο καλοκαίρι επέστρεψε στην Μπουντεσλίγκα για να αγωνιστεί ως δανεικός με την Σάλκε. Στα 2,5 χρόνια που έμεινε στο Γκελζενκίρχεν μέτρησε 25 συμμετοχές και στη συνέχεια ακολούθησε νέος δανεισμός στη Γαλλία, όπου αγωνίστηκε με τη φανέλα της Ρεμς για μόλις έξι μήνες.\nΤο καλοκαίρι του 2019 παραχωρήθηκε στη Μαγιόρκα, μια χρονιά στην οποία άρχισαν τα προβλήματα τραυματισμών και πιο συγκεκριμένα στο γόνατο με αποτέλεσμα να κάνει μόλις 3 παιχνίδια κι άλλα τόσα την περσινή σεζόν με την U23 της Τσέλσι.\nΤο δικό του γελαστό κανόνι ετοιμάζεται να εντάξει στο δυναμικό του ο ΠΑΟΚ, μετά τον Κρισάντους, που έδωσε άλλη αίγλη στην σοβαροφανή ΑΕΚ, κι αν κρίνουμε από το επίθετο του, ετοιμάζεται να μπει σε πολλά πρωτοσέλιδα με το προφανές λογοπαίγνιο. Δεν θα ήταν υπερβολή μάλιστα να πούμε οτι το πλήρες όνομα του παραπέμπει και σε έναν άλλον αγαπημένο της ασπρόμαυρης κερκίδας, τον Σικαμπάλα. Αμπντούλ Ραχμάν Μπαμπά ο ένας, Μαχμούτ Αμπντελραζέκ Χασάν Φαντλάλα Σικαμπάλα ο άλλος.\nΚι επειδή πολλοί θα το ζητούσατε…οοορίστε!\nSurvivor X Bachelor: «Μαρίνα δέχεσαι αυτόν τον Τριαντάφυλλο;»\nΑγρινιώτες Προφεσόρ που έκλεβαν σπίτια με μάσκες Casa de Papel μπουζουριάστηκαν από την ΕΛΑΣ\nYFSF: Ο Λάμπης Λιβιεράτος τραγουδάει το «Δε Με Θέλουν» του FY και η φάση είναι ΓΚΡΙΝΤΖΥ\nΣήμερα ήταν η μέρα που ο Τζέραρντ Μπάτλερ φώναξε THIS IS SPARTA στη Σπάρτη\nΌλα θα τακτοποιηθούν από τον Super Mario\nΟπαδοί του ΠΑΟ ξεχαρμάνιασαν από τον εγκλεισμό, πήγαν βόλτα στο Αεροδρομίο και το κάναν Λεωφόρο\nΜε Μάριο Χεζόνια καταλύεται και το lockdown


Γαλλία: Δύο μήνες πριν από τις προεδρικές εκλογές η Λεπέν είναι πιο ισχυρή από ποτέ! | Documento\nΔιαβάζετε: ΓΑΛΛΙΑ: ΔΥΟ ΜΗΝΕΣ ΠΡΙΝ ΑΠΟ ΤΙΣ ΠΡΟΕΔΡΙΚΕΣ ΕΚΛΟΓΕΣ Η ΛΕΠΕΝ ΕΙΝΑΙ ΠΙΟ ΙΣΧΥΡΗ ΑΠΟ ΠΟΤΕ!\nΓαλλία: Δύο μήνες πριν από τις προεδρικές εκλογές η Λεπέν είναι πιο ισχυρή από ποτέ!\nΟι θεοί είναι τυφλοί και οι άνθρωποι οργισμένοι: δύο μήνες πριν από τον πρώτο γύρο των προεδρικών εκλογών, έτσι, η Μαρίν Λεπέν είναι πιο ισχυρή από ποτέ.\nΟι δημοσκοπήσεις προβλέπουν μια άνετη νίκη της στις 23 Απριλίου και η δυναμική είναι με το μέρος της. Το χειρότερο δυνατό σενάριο, η τελική της νίκη, δεν μπορεί λοιπόν να αποκλειστεί.\nΓια πρώτη φορά στην ιστορία μας, η απειλή ενός θριάμβου της ακροδεξιάς δεν απορρέει από κάποια ξόρκια, αλλά από ένα φάσμα ρεαλιστικών πιθανοτήτων. Το προεδρικό μέγαρο δεν βρίσκεται ακόμη στο τέλος του δρόμου της Λεπέν, ούτε όμως αποτελεί έναν αντικατοπτρισμό που απομακρύνεται όσο εκείνη πλησιάζει. Ο κίνδυνος είναι υπαρκτός και μεγαλώνει.\nΟι συνθήκες τη βοηθούν. Η Μαρίν Λεπέν δυναμώνει από τις αδυναμίες των αντιπάλων της. Στην primaire της κεντροδεξιάς, ο Φρανσουά Φιγιόν εκπροσωπούσε μια ρήξη με τις προηγούμενες προεδρικές θητείες και συνδύαζε τις παραδοσιακές αξίες της Δεξιάς με τις πανάρχαιες αρετές της επαρχιακής καθολικής μεγαλοαστικής τάξης. Η έφοδος της Λεπέν προσέκρουε σε ένα σοβαρό εμπόδιο. Και ξαφνικά, το εμπόδιο αυτό γκρεμίστηκε. Νομίζαμε ότι ζούσαμε σε ένα μυθιστόρημα του Φρανσουά Μοριάκ και ξαφνικά βρεθήκαμε σε ένα βιβλίο του Ερβέ Μπαζέν. Η υπόθεση Φιγιόν επιβεβαιώνει την καρικατούρα της Λεπέν για τον πολιτικό κόσμο.\nΗ Αριστερά, από την πλευρά της, την εξυπηρετεί διπλά. Πρώτον, λόγω της διάσπασής της, με τον Ζαν-Λικ Μελανσόν να θεωρεί, στο όνομα του επαναστατικού ναρκισσισμού, ότι το άτομό του είναι σημαντικότερο από το σύνολο. Δεύτερον, λόγω του πειρασμού της ουτοπίας και της απομάκρυνσης από τη σοσιαλδημοκρατία, που κάνει το εκλογικό σώμα να αισθάνεται πιο ασφαλές με το πρόγραμμα της Μαρίν Λεπέν.\nΑλλά και στο διεθνές επίπεδο, το Brexit, ο Ντόναλντ Τραμπ, ο Μπέπε Γκρίλο και τώρα ο Μάρτιν Σουλτς σαρώνουν τους «συστημικούς» υποψήφιους που έμοιαζαν μέχρι πρόσφατα ασφαλείς: ο Ντέιβιντ Κάμερον, η Χίλαρι Κλίντον, ο Ρέντσι, ακόμη και η Μέρκελ, απορρίφθηκαν ή απειλούνται. Σε όλο τον δυτικό κόσμο τα αγάλματα τρέμουν και τα προεδρικά μέγαρα κινδυνεύουν από τους κυκλώνες.\nΑν κανείς δεν είναι άξιος σεβασμού, γιατί να μη δοκιμαστεί μια συμφωνία με τον διάβολο; Αν η υπάρχουσα κοινωνία απορρίπτεται, γιατί να μην ξεκινήσει μια περιπέτεια; Η Μαρίν Λεπέν δεν έχει κυβερνήσει ποτέ, η αποτελεσματικότητά της στην εξουσία δεν έχει δοκιμαστεί ποτέ. Δεν έχει καμιά εμπειρία, κανένα σημείο αναφοράς, ενσαρκώνει το απόλυτο στοίχημα, τη βουτιά στο κενό. Αυτό δεν είναι το κλίμα της εποχής;\nΗ Μαρίν Λεπέν αντιπροσωπεύει την απόλυτη πρόκληση. Ποτέ η υπόθεση της εκλογής της δεν ήταν πιο ρεαλιστική. Δεν θα τη σταματήσουν οι εκρήξεις βίας στα προάστια. Σε αυτή την προεδρική εκστρατεία, όλα την ευνοούν.\nΘα πρέπει φυσικά να ξεπεράσει ορισμένα σημαντικά εμπόδια. Το πρόγραμμά της είναι βουτηγμένο στη δημαγωγία: ρήξη με το ευρώ, ρήξη με την Ευρώπη, ρήξη με την οικονομία της αγοράς, προστατευτισμός, απομονωτισμός, επίθεση κατά των μεγάλων τραπεζών και επιχειρήσεων, ξενοφοβία, αυταρχισμός, με άλλα λόγια φυγή των επενδυτών, έκρηξη των επιτοκίων, πληθωρισμός, υποτίμηση, εμπορικός πόλεμος.\nΗ κρίση και το χάος υπό τη διεύθυνση μαθητευόμενων μάγων χωρίς εμπειρία και χωρίς ικανότητες. Θα γίνει αντιληπτή εγκαίρως αυτή η προοπτική; Η σχετική συζήτηση πάντως δεν έχει ακόμη ξεκινήσει.\nΠαρά την αποτελεσματικότητά της στην τηλεόραση, την ενεργητικότητά της, την αποφασιστικότητά της, η Μαρίν Λεπέν δεν διαθέτει κανένα στοιχείο ενός επίδοξου προέδρου. Είναι μια τυχοδιώκτρια. Θα το διακρίνουν οι Γάλλοι όσο είναι καιρός; Η «γυάλινη οροφή» ως τώρα τους προστάτεψε. Κι αν αυτή τη φορά τα πράγματα εξελιχθούν διαφορετικά;\nΠηγή: Ο Αλέν Ντιαμέλ αρθρογράφος της Libération


Σχολεία και μαθητές δύο ταχυτήτων;\nΠΑΙΔΕΙΑ 05/07/2014 - 20:12 | Author: Newsroom\nΣΧΟΛΕΙΟ ΔΥΟ ΤΑΧΥΤΗΤΩΝ\nΟνομάζομαι Μαρία Τσαγκαράκη και είμαι 36 ετών. Φέτος για δεύτερη χρονιά προετοιμάστηκα για τις πανελλήνιες εξετάσεις των ΕΠΑΛ με στόχο το ΤΕΙ Κοινωνικής Εργασίας Αθήνας.\nΣτις 29-5 και 3-6 εξετάστηκα στην Έκθεση και στα Μαθηματικά, όμως αμέσως μετά νοσηλεύτηκα στο νοσοκομείο Σωτηρία με οξεία αναπνευστική ανεπάρκεια (πνευμονία). Όπως αντιλαμβάνεστε η συμμετοχή μου στα δύο επόμενα μαθήματα (μαθήματα ειδικότητας) ήταν απολύτως αδύνατη. Ύστερα από επικοινωνία με το Υπουργείο Παιδείας ενημερώθηκα ότι δεν προβλέπονται Επαναληπτικές Πανελλήνιες για τα ΕΠΑΛ, όπως ισχύει για τους μαθητές των γενικών και των εσπερινών λυκείων. Αυτό μου στέρησε τη δυνατότητα να ολοκληρώσω τις εξετάσεις μου.\nΗ προσπάθειά μου για εισαγωγή στο ΤΕΙ Κοινωνικής Εργασίας ξεκίνησε πέρυσι και ήταν επιτυχής. Πέρασα στην Κρήτη αλλά η οικονομική κατάσταση και η εργασία μου δεν μου επέτρεψαν να παρακολουθήσω τη σχολή. Μετά την απόρριψη της αίτησής μου για μεταγραφή αποφάσισα να ξαναπροσπαθήσω φέτος, αλλά προφανώς η τύχη και το Υπουργείο Παιδείας δεν ήταν με το μέρος μου. Για του χρόνου ούτε λόγος, αφού η ειδικότητά μου, ο τομέας Υγείας και Πρόνοιας, καταργήθηκε…\nΑναρωτιέμαι λοιπόν… Γιατί οι μαθητές των ΕΠΑΛ δεν έχουν το δικαίωμα να αρρωστήσουν ή να έχουν ένα ατύχημα, όπως οι μαθητές των γενικών και των εσπερινών λυκείων; Γιατί το εκπαιδευτικό σύστημα αποδεικνύει για άλλη μια φορά ότι πρόκειται για σχολεία και μαθητές δύο ταχυτήτων;\nΜε εκτίμηση, Μαρία Τσαγκαράκη\nNews Tag: ΑΘΗΝΑΑΙΤΗΣΗΕΞΕΤΑΣΕΙΣΕΠΑΓΓΕΛΜΑΤΙΚΑ ΛΥΚΕΙΑ


ΚΑΝΤΕ ΔΗΜΟΨΗΦΙΣΜΑ! | ΔΗΜΟΚΡΑΤΙΑ\n15|01|2019 | 16:23\nΤο Σκοπιανό και το δήθεν ηθικό πλεονέκτημαΑπό τον\nΠέραν των ουσιαστικών, υπάρχουν και τυπικά ζητήματα που εντείνουν την αποστροφή του γράφοντος στην προώθηση υπερψήφισης από την ελληνική Βουλή της «Συμφωνίας των Πρεσπών».\nΠρώτον: Η πλειοψηφία που φέρεται στα ρεπορτάζ ότι θα κινητοποιηθεί να υπερψηφίσει δεν είναι ούτε αριθμητικώς ούτε στα πρόσωπα η ίδια με εκείνη που είχε συγκροτηθεί ύστερα από το αποτέλεσμα των εκλογών του Σεπτεμβρίου του 2015. Εκείνη ήταν πλειοψηφία με συνοχή 153 προσώπων, σήμερα φθάνουν να αναζητούν πλειοψηφία με… νέα πρόσωπα! Με τις υγείες μας!\nΔεύτερον: Στις εκλογές του Σεπτεμβρίου του 2015 το ποσοστό αποχής των ψηφοφόρων από την κάλπη ύστερα από το φιάσκο του δημοψηφίσματος του Ιουλίου 2015 ήταν πολύ μεγαλύτερο από την πλειοψηφία συν το δώρο των 50 εδρών στο πρώτο κόμμα που συγκρότησε κυβέρνηση! Διερωτώμαι: Δεν θα ήταν, άραγε, τιμιότερο να προχωρούσε ο κ. Τσίπρας με μεγαλύτερη ειλικρίνεια σε διεξαγωγή δημοψηφίσματος προς επικύρωση της Συμφωνίας των Πρεσπών, προσκαλώντας να ψηφίσουν και όσους απείχαν από την κάλπη του Σεπτεμβρίου του 2015; Τι είμαστε, επί τέλους, οι Ελληνες; Παρίες, ακόμη και ενώπιον των ενταύθα ηγετών; Την ώρα που ο Ζάεφ έδωσε αντίστοιχο δικαίωμα στον δικό του λαό; Τουλάχιστον, όπως φαίνεται, ο κ. Π. Καμμένος, που αποχώρησε από την κυβέρνηση, έχει αυτήν την ειλικρίνεια! Ζητά επίμονα τη διεξαγωγή δημοψηφίσματος!\nΤρίτον: Στις 9 Ιανουαρίου 2019, κατά την παρουσίαση του βιβλίου του δημοσιογράφου Νίκου Στέφου με τίτλο «Ωρα Ελλάδας – Βουκουρέστι» στην αίθουσα της Π. Βουλής, ακούστηκαν από τον κ. Α. Μαλλιά, πρώην πρεσβευτή μας στις ΗΠΑ (2005-2009), τα εξής ιστορικά: α) Οταν η Αμερική αναγνώρισε τη Νοτιοσλαυία ως «Μακεδονία» το 2004, αφαίρεσε από τα Σκόπια κάθε πρόθεση συμβιβασμού με τους Ελληνες. Γιατί το έκανε; β) Με πρωτοβουλία του έτερου πολύπειρου κ. Πέτρου Μολυβιάτη συγκλήθηκε τότε (Νοέμβριος 2004) σύσκεψη στο γραφείο του με θέμα τον τρόπο με τον οποίο έπρεπε έπειτα από αυτή την αυθαιρεσία των ΗΠΑ να αντιμετωπισθεί το θέμα. Ετσι, στείλαμε στα Σκόπια το ακόλουθο μήνυμα: «Δεν σας αρκεί η Αμερική για να γίνετε μέλος του ΝΑΤΟ! Μην υποτιμάτε την Ελλάδα! Εχουμε βούληση και δύναμη να διαμορφώσουμε τους κανόνες ένταξης: Μη λύση επιθυμητή στο όνομα – μη ένταξη»! Τα εξιστορεί αυτά ποιος; Ενας «συντηρητικός» διπλωμάτης! Οταν οι «αριστεροί» ήσαν ακόμη σε… καταλήψεις!\nΤέταρτον: Στην ιστορική «Εστία» της 9ης/1/2019 (σελ. 4) περιέχεται αυτόχρημα συγκλονιστικός διάλογος μεταξύ μιας άλλης «συντηρητικής» πολιτικής μας προσωπικότητος με την υπουργό Εξωτερικών των ΗΠΑ, την αεράτη Κοντολίζα Ράις, λίγο πριν γίνει η διάσκεψη του ΝΑΤΟ στο Βουκουρέστι το 2008 για την ένταξη των Σκοπιανών. Η πολυθρύλητη «Κόντυ» επέμενε στη συζήτηση ότι τα Σκόπια πρέπει να μπουν στο ΝΑΤΟ χωρίς λύση στο όνομα, ο κόσμος να χαλάσει! Η δική μας προσωπικότης απάντησε επί λέξει: «Over my dead body» (=«πάνω από το πτώμα μου»)! Ποια ήταν η προσωπικότης μας που το είπε αυτό; Η μάλλον παροπλισμένη σήμερα Ντόρα Μπακογιάννη! Με τις εν γένει απόψεις της οποίας δεν θα έλεγα και ότι συμφωνώ… πάντοτε! Δεν μπορώ, όμως, να κρύψω ότι η αποκάλυψη της «Εστίας» για την παραπάνω φράση της στην αριστοκρατική «Κόντυ» με συγκλόνισε… Ποιος, λοιπόν, κύριε Τσίπρα, έχει το πολυβασανισμένο «ηθικό πλεονέκτημα»; Εσείς, λέτε;


Ο Π. Τσαγκρώνης στο ilia.news: «Οι ημερομηνίες θα καθορίσουν το format της Α2» - Ilia.news\nΤο πότε θα ανάψει το «πράσινο φως» για να ξεκινήσει το Πρωτάθλημα της Α2 μπάσκετ, θα κρίνει και τον τρόπο με τον οποίο θα γίνει. Αυτό αποκάλυψε ο Γενικός Γραμματέας της ΕΟΚ Παναγιώτης Τσαγκρώνης στο ilia.news, ο οποίος δεν απέκλεισε να πάμε σε ένα μοντέλο γυναικών, δηλαδή να παιχτεί ο ένας γύρος και στη συνέχεια οι πρώτες ομάδες του βαθμολογικού πίνακα, να παίξουν μια μορφή δεύτερου γύρου.\n«Ο τρόπος με τον οποίο θα παιχτεί το Πρωτάθλημα της Α2, θα κριθεί από το πότε θα επαναρχίσει το Πρωτάθλημα. Δόθηκε η άδεια για την έναρξη των προπονήσεων. Περιμένουμε να δούμε πότε θα επιτραπεί να ξεκινήσουν τα παιχνίδια, οπότε και θα δούμε πόσο χρόνο έχουμε μπροστά μας και με ποιον τρόπο θα ολοκληρωθεί το Πρωτάθλημα».\nΑναφορικά με τις αντιδράσεις που υπάρχουν από κάποιες ομάδες, μεταξύ των οποίων και ο Κόροιβος, ο Παναγιώτης Τσαγκρώνης ανέφερε: «Υπάρχει το θέμα των τεστ και της κάλυψης του κόστους. Η Ομοσπονδία, έχει στείλει επιστολές προς τον Υφυπουργό Αθλητισμού, αλλά και προς άλλες πλευρές, ώστε να συμβάλλει η Πολιτεία, καλύπτοντας κάποια από τα έξοδα. Να παράσχει οικονομική ενίσχυση στις ομάδες. Από εκεί και πέρα, όταν θα έρθει εκείνη η ώρα, δηλαδή θα δοθεί η άδεια να ξεκινήσουν οι προπονήσεις, η Ομοσπονδία θα αποτιμήσει την κατάσταση και θα λάβει ανάλογες αποφάσεις».


Πλαστική γραμμή παραγωγής πινάκων PVC με τον αναστροφέα ABB εξουσιοδότηση 1 έτους\nΜεγάλες Εικόνας : Πλαστική γραμμή παραγωγής πινάκων PVC με τον αναστροφέα ABB εξουσιοδότηση 1 έτους\nΠλαστική γραμμή εξώθησης πινάκων/πλαστική ξύλινη επιτροπή πορτών που εξωθεί τη γραμμή παραγωγής/τα μηχανήματα εξωθητών πινάκων αφρού PVC WPC\n1. Ο πίνακας αφρού PVC, επίσης γνωστός ως πίνακα σιριτιών και πίνακας του Andy, αυτό είναι χημικός είναι πολυβινυλικό χλωρίδιο, έτσι καλείται επίσης τον αφρό πολυβινυλικό χλωρίδιο.\n2. Είναι κυρίως εφαρμογή: Λεωφορείο, στέγη μεταφορών σιδηροδρόμων, στρώμα πυρήνων σωμάτων κιβωτίων, εσωτερικός διακοσμώντας πίνακας, χτίζοντας εξωτερική επιτροπή, εσωτερικός διακοσμώντας πίνακας, γραφείο, κατοικία, δημόσιο διαμέρισμα κ.λπ. οικοδόμησης περιοχής.\n1. Η επιχείρηση ανέπτυξε επιτυχώς την ξύλινος-πλαστική γραμμή παραγωγής πιάτων αφρού PVC. το προϊόν που γίνεται από αυτήν την γραμμή συλλέγει τα πλεονεκτήματα του ξύλου και του πλαστικού. Όχι μόνο έχει την εμφάνιση του natureal ξύλου, αυτό αλλά και υπερνικά την ανεπάρκεια του ξύλου.\n2. έχει την καλή εκτέλεση επεξεργασίας που είναι παρόμοια με το ξύλο, μπορεί να πριονιστεί και καρφωμένος, το μπορεί να τελειώσουν με woodworker τα εργαλεία. Έχει καθορίσει τη δύναμη είναι σαφώς ισχυρότερο από το κανονικό ξύλινο υλικό.\n3. Έχει τα φυσικά χαρακτηριστικά, όπως η αντίσταση στη συμπίεση, το reistance στον αντίκτυπο και άλλα που είναι παρόμοια με το σκληρό ξύλο. Και είναι ανθεκτική λειτουργία είναι σαφώς καλύτερο από το κανονικό ξύλο. Το ξύλινο πλαστικό υλικό και αυτό είναι προϊόντα μπορεί να είναι ισχυρό οξύ αντίστασης και alkail, η απόδειξη νερού, αντίσταση διάβρωσης, εκτός αυτού, μικρόβιο δεν μπορεί να αναπαραγάγει σε το.


ΣΤΕΝΟΣ ΦΙΛΟΣ ΤΟΥ ΧΑΤΖΗΣΑΒΒΑ: O ΜΗΝΑΣ ΗΤΑΝ ΠΟΛΥ ΠΙΟ ΑΝΤΡΑΣ ΑΠΟ ΤΑ ΔΙΑΦΟΡΑ ΚΟΚΟΡΑΚΙΑ... | AGIOS GR BLOG\nΠΡΟΣ ΠΑΡΑΤΑΣΗ ΤΟ ΜΕΤΡΟ ΤΗΣ ΑΠΟΣΥΡΣΗΣ\nΠΩΣ ΘΑ ΛΕΙΤΟΥΡΓΗΣΟΥΝ ΤΑ ΚΑΤΑΣΤΗΜΑΤΑ ΜΕΧΡΙ ΤΗΝ ΠΑΡΑ...\nΠΑΠΑΣ ΦΡΑΓΚΙΣΚΟΣ: ΧΡΙΣΤΙΑΝΟΙ ΔΙΩΚΟΝΤΑΙ ΥΠΟ ΤΗΝ ΝΤΡ...\nΠΕΡΑΣΤΕ ΚΤΕΟ ΓΙΑ ΝΑ ΜΗΝ ΠΛΗΡΩΣΕΤΕ ΠΡΟΣΤΙΜΟ 150 ΕΥΡ...\nΣΤΙΣ 11 ΤΟ ΠΡΩΙ ΑΝΟΙΓΟΥΝ ΣΗΜΕΡΑ ΤΑ ΚΑΤΑΣΤΗΜΑΤΑ\nΜΙΣΘΟΣ ΕΩΣ 619 ΕΥΡΩ ΓΙΑ ΝΥΧΤΕΡΙΝΗ ΕΡΓΑΣΙΑ ΑΝΕΡΓΩΝ\nΣΗΜΕΡΑ ΑΝΟΙΓΕΙ Η ΕΦΑΡΜΟΓΗ ΤΟΥ TAXIS ΓΙΑ ΤΟ ΕΠΙΔΟΜΑ...\nΣΤΗΝ ΕΠΙΤΡΟΠΗ ΤΗΣ ΒΟΥΛΗΣ ΕΡΧΕΤΑΙ ΤΟ ΝΟΜΟΣΧΕΔΙΟ ΜΕ ...\nΑΥΞΑΝΟΝΤΑΙ ΣΥΝΕΧΩΣ ΤΑ ΠΟΣΟΣΤΑ ΚΑΤΑΘΛΙΨΗΣ ΣΤΟΥΣ ΕΛΛ...\nΣΤΑ ΒΡΑΧΝΕΪΚΑ ΤΟ ''ΧΡΥΣΟ'' ΔΕΛΤΙΟ ΤΩΝ 15,5 ΕΚΑΤ. Ε...\nNEΕΣ ΤΑΥΤΟΤΗΤΕΣ ΜΕ ''ΑΠΟΤΥΠΩΜΑ'' ΤΗΣ ΙΡΙΔΑΣ ΤΟΥ ΚΑ...\nO ΚΟΡΚΙΔΗΣ ΠΗΡΕ 80% ΣΤΙΣ ΕΚΛΟΓΕΣ ΤΗΣ ΕΣΕΕ!!!\nΦΕΥΓΟΥΝ ΟΛΑ ΤΑ CAPITAL CONTROLS ΓΙΑ ΤΙΣ ΧΡΗΜΑΤΙΣΤΗ...\nΣΤΗΝΟΥΝ ΜΠΛΟΚΑ ΟΙ ΑΓΡΟΤΕΣ ΣΕ ΟΛΗ ΤΗΝ ΕΛΛΑΔΑ ΜΕΣΑ Σ...\nΚΟΥΡΟΥΜΠΛΗΣ : ΘΑ ΣΠΑΣΟΥΝ ΟΙ ΜΕΓΑΛΕΣ ΠΕΡΙΦΕΡΕΙΕΣ ΤΗ...\nΕΛΕΓΚΤΙΚΟ ΣΥΝΕΔΡΙΟ : ΚΟΠΗΚΑΝ ΠΑΡΑΝΟΜΕΣ ΠΛΗΡΩΜΕΣ 17...\n"ΜΑΧΑΙΡΙ" ΕΩΣ ΚΑΙ 15% ΣΤΙΣ ΣΥΝΤΑΞΕΙΣ ΖΗΤΟΥΝ ΟΙ ΔΑΝ...\nΣΤΕΝΟΣ ΦΙΛΟΣ ΤΟΥ ΧΑΤΖΗΣΑΒΒΑ: O ΜΗΝΑΣ ΗΤΑΝ ΠΟΛΥ ΠΙΟ...\nΑΥΤΕΣ ΕΙΝΑΙ ΟΙ ΡΩΣΙΚΕΣ ΚΥΡΩΣΕΙΣ ΚΑΤΑ ΤΗΣ ΤΟΥΡΚΙΑΣ\nΤΗ ΔΗΜΙΟΥΡΓΙΑ ΜΙΑΣ ΕΥΡΩΠΑΙΚΗΣ CIA ΖΗΤΑ Ο ΒΕΛΓΟΣ ΠΡ...\nHome / Ελλάδα / agiosgr / europe / greece / news / ΣΤΕΝΟΣ ΦΙΛΟΣ ΤΟΥ ΧΑΤΖΗΣΑΒΒΑ: O ΜΗΝΑΣ ΗΤΑΝ ΠΟΛΥ ΠΙΟ ΑΝΤΡΑΣ ΑΠΟ ΤΑ ΔΙΑΦΟΡΑ ΚΟΚΟΡΑΚΙΑ...\nΣΤΕΝΟΣ ΦΙΛΟΣ ΤΟΥ ΧΑΤΖΗΣΑΒΒΑ: O ΜΗΝΑΣ ΗΤΑΝ ΠΟΛΥ ΠΙΟ ΑΝΤΡΑΣ ΑΠΟ ΤΑ ΔΙΑΦΟΡΑ ΚΟΚΟΡΑΚΙΑ...\nSportgreece Σάββατο, Δεκεμβρίου 05, 2015 Add Comment Ελλάδα , agiosgr , europe , greece , news Edit\nΜέσω του λογαριασμού του στο Facebook, ο ηθοποιός Γιώργος Λιάντος, πρώην συζύγος της Εβελίνας Παπούλια...\nκαι καλός φίλος του Μηνά Χατζησάββα εξέφρασε ανοιχτά την άποψή του για το σχόλιο του δικηγόρου Φαήλου Κρανιδιώτη, ο οποίος αποκάλεσε «αξύριστη χήρα» τον επί 25 χρόνια σύντροφο του αείμνηστου ηθοποιού, Κώστα Φαλελάκη.\nΟ ηθοποιός με ένα μακροσκελές του κείμενο αναφέρει για τα ομοφοβικά σχόλια των προηγούμενων ημερών:\n«Έχω θυμώσει! Έχω θυμώσει γιατί ακούω διαφορές δηλώσεις πριν ακόμα προλάβει ο φίλος μου να γίνει στάχτη. Κύμβαλα αλαλάζοντα πρόλαβαν κιόλας να ανοίξουν τα απύλωτα στόματα τους και τις σάπιες γραφίδες τους. Λοιπόν μάγκες θα σας πω από την μικρή μου αυτή πρόσβαση στον δημόσιο λόγο που μου δίνει το ΦΒ ότι:\nΟ Μηνάς ήταν ΑΝΤΡΑΣ πολύ περισσότερο από τα διάφορα κοκοράκια που περιφέρουν την τσουτσού τους με καμάρι από αιδοίο σε αιδοίο. Ο Μηνάς υπερασπίστηκε την σεξουαλική του επιλογή και τον σύντροφο του ενάντια σε προκαταλήψεις που τον αποξένωναν ακόμα κι από δικούς του ανθρώπους. Την πικρά του την έζησα από κοντά. Υπερασπίστηκε με το ίδιο πάθος όμως και συναδέλφους του, υπερασπίστηκε νέους ηθοποιούς, υπερασπίστηκε τις φιλίες του, υπερασπίστηκε νέους ανθρώπους με νέες ιδέες, πολλές φορές μάλιστα εις βάρος της τσέπης του. Πολλοί φτασμένοι σκηνοθέτες σήμερα χρωστούν πολλά στην συμβολή του Μηνά. Για τον Μηνά η σεξουαλική του επιλογή παρέμενε στην κρεβατοκάμαρα του, ποτέ δεν την χρησιμοποίησε είτε για να ανέλθει είτε για να γίνει αρεστός σε κύκλους.\nΟ Μηνάς είχε ευκαιρίες να πλουτίσει. Να εκμεταλλευτεί όλο το λάιφ στάιλ μιας εποχής και να μας πουλήσει φούμαρα. Επέλεξε να ζήσει μια ζωή αφιερωμένη στις άξιες του. Ανήκε σε μια γενιά που είχε αριστερές άξιες και ο Μηνάς ήταν από τους λίγους που μπορούσαν να πουν και να διατρανώσουν ότι ήταν αριστεροί. Κι όμως ο Μηνάς δεν μας τα ζάλισε ποτέ με τις "απόψεις" του, με τις "γνώμες" του και τις δημόσιες "δηλώσεις" του. Ο πολιτικός του λόγος ήταν η ίδια η ζωή του και η ανάσα του στην τέχνη. Μετρημένος πάντα και αυτοσαρκαστικός. Ο Μηνάς ήταν η ζωντανή απόδειξη ότι μπορεί να ανέβει κάποιος ηθοποιός χωρίς να γίνει λαμόγιο και γλοιώδης. Σε εποχές που θα μπορούσε να βγάζει πολλά εξώφυλλα και χρήμα, (ξέρω τι λέω), εκείνος διάλεγε να δουλέψει με φτωχούς οφ Μπροντγουεϊ θιάσους μόνο και μόνο για να κυνηγήσει το καινούργιο το νέο και το αποκαλυπτικό.\nΟ Μηνάς βοηθούσε τους πρόσφυγες και τους ταλαίπωρους, τότε που δεν ήταν της μόδας και η πράξεις αυτές δεν απέφεραν πολιτικά οφέλη σε κάποιους ή μερικά λάϊκ στο ΦΒ. Ο ίδιος ένιωθε πρόσφυγας και πέθανε σαν πρόσφυγας σε μια χώρα υποκρίτρια και φοβισμένη, που νομίζει ότι προστατεύει την αξία της αγίας οικογένειας με αφορισμούς και εξώλης και προώλης εξορκισμούς. Μακάρι πολλές άγιες οικογένειες να είχαν την ειλικρίνεια, την αγάπη και τον ερωτισμό που είχε η συμβίωση του Μηνά.\nΓια αυτό με την συνήθη δημοκρατικότητα που με διακρίνει θα πω ένα αϊ σιχτίρ σε όσους θα μας κριτικάρουν για το πως θα τον πενθήσουμε, στο αν θέλουμε να τον κάψουμε, να τον παστώσουμε, ή να τον βαλσαμώσουμε. Αϊ σιχτίρ σε μια κυβέρνηση που δεν μπορεί να πράξει ούτε το ελάχιστο για την αξιοπρέπεια της διαφορετικότητας. Αϊ σιχτίρ και σε όσους βρήκαν τώρα να κριτικάρουν έναν, ΚΑΛΟ άνθρωπο. Και κάτι τελευταίο...Φαήλο, άντε γαμήσου!!!\nΥ.Γ Ναι δεν κατηγόρησες πολιτικέ μου άμεσα τον Μηνά, αντίθετα τον έγλειψες τάχα μου. Ονόμασες "Χήρα" όμως με σαφή ειρωνικό ρατσισμό, τον επί 25 χρόνια σύντροφο του, που πενθούσε και έβγαζε την πίκρα του για την κρατική αντιμετώπιση ΑΝΑΜΕΣΑ ΣΕ ΦΙΛΟΥΣ του ηθοποιού με το λείψανο του αγαπημένου του μπροστά του. ΠΡΕΠΕΙ να κάνεις κριτική στον λόγο του πονηρέ πολιτικέ; Πάνω στις στάχτες ενός ανθρώπου θα συσπειρώσεις την δεξιά του Άνθιμου; Αϊ σιχτίρ και πάλι!\nΥ.Γ 2 Τα λάϊκ που μου κάνετε ξέρω πως ανήκουν δικαιωματικά στον Μηνά και στην αγάπη σας για αυτόν τον άνθρωπο. Μακριά από μένα η έπαρση και ο ναρκισσισμός του ΦΒ, ειδικά σ αυτήν την περίπτωση».


Τί είναι η παιδιατρική νευροψυχολογία; Ένας οδηγός για γονείς και τα παιδιά τους | NeuroPsych\nHome » Άρθρα » Τί είναι η παιδιατρική νευροψυχολογία; Ένας οδηγός για γονείς και τα παιδιά τους\nΤί είναι η παιδιατρική νευροψυχολογία; Ένας οδηγός για γονείς και τα παιδιά τους\nPosted by Ανδρέας Νίντος on Jun 12, 2013 in Άρθρα | 0 comments\nΤι είναι η Παιδιατρική Νευροψυχολογία;\nΗ παιδιατρική νευροψυχολογία είναι μία επαγγελματική ειδικότητα που ασχολείται με τη μάθηση και τη συμπεριφορά σε σχέση με τον εγκέφαλο ενός παιδιού. Ο παιδιατρικός νευροψυχολόγος είναι ένας ψυχολόγος με άδεια άσκησης επαγγέλματος, εξειδικευμένος στο πώς η μάθηση και η συμπεριφορά σχετίζονται με την ανάπτυξη των δομών και των συστημάτων στον εγκέφαλο. Η λεπτομερής εξέταση ικανοτήτων όπως η μνήμη και οι γλωσσικές ικανότητες προσεγγίζει τoν τρόπο λειτουργίας του εγκεφάλου. Ο παιδιατρικός νευροψυχολόγος πραγματοποιεί την εκτίμηση, ερμηνεύει τα αποτελέσματα, και κάνει τις απαραίτητες συστάσεις. Ο νευροψυχολόγος μπορεί να εργάζεται σε πολλά διαφορετικά πλαίσια και μπορεί να έχει διαφορετικούς ρόλους στη φροντίδα του παιδιού σας. Σε μερικές περιπτώσεις, ο παιδιατρικός νευροψυχολόγος θα έχει μια στενή επαγγελματική σχέση και θα παρακολουθεί το παιδί διαχρονικά, προκειμένου να προσαρμόζει τις προτάσεις του στις ανάγκες του παιδιού που αλλάζουν διαρκώς. Μπορεί ακόμα να παρέχει θεραπεία, όπως γνωστική αποκατάσταση, τροποποίηση συμπεριφοράς, ή ψυχοθεραπεία. Συχνά ο νευροψυχολόγος συνεργάζεται στενά με τον παιδίατρο για να διευθετήσει τα προβλήματα του παιδιού. Μερικοί παιδιατρικοί νευροψυχολόγοι συνεργάζονται με σχολεία βοηθώντας στην παροχή κατάλληλων εκπαιδευτικών προγραμμάτων για το παιδί.\nΜε ποιο τρόπο διαφέρει η νευροψυχολογική αξιολόγηση από μία σχολική ψυχολογική εκτίμηση;\nΟι σχολικές εκτιμήσεις γίνονται συνήθως για να αποφασιστεί εάν ένα παιδί μπορεί να επωφεληθεί από προγράμματα ειδικής εκπαίδευσης ή θεραπείες, με στόχο την ενίσχυση της σχολικής επίδοσης. Επικεντρώνονται σε επιτεύγματα και δεξιότητες που χρειάζονται για την ακαδημαϊκή επιτυχία. Σε γενικές γραμμές, δεν μπορούν να διαγνώσουν διαταραχές μάθησης ή συμπεριφοράς που προκαλούνται από αλλαγές στη λειτουργία ή την ανάπτυξη του εγκεφάλου.\nΓια ποιο λόγο παραπέμπονται τα παιδιά για νευροψυχολογική αξιολόγηση;\nΤα παιδιά μπορεί να παραπεμφθούν από ένα γιατρό, δάσκαλο, σχολικό ψυχολόγο, ή από άλλον επαγγελματία για ένα ή περισσότερα προβλήματα, όπως:\nΔυσκολία στη μάθηση, την προσοχή, τη συμπεριφορά, την κοινωνικοποίηση, ή το συναισθηματικό έλεγχο.\nΜία ασθένεια ή ένα αναπτυξιακό πρόβλημα εκ γενετής, που μπορεί να επηρεάζουν τον εγκέφαλο με κάποιο τρόπο∙ ή\nΈνα τραύμα στον εγκέφαλο από κάποιο ατύχημα, τραύμα κατά τη γέννηση, ή κάποια άλλη οργανική κατάσταση.\nΜία νευροψυχολογική αξιολόγηση συμβάλλει στην καλύτερη κατανόηση της λειτουργικότητας του παιδιού σας σε τομείς όπως η μνήμη, η προσοχή, η αντίληψη, ο συντονισμός, η γλώσσα, και η προσωπικότητα. Οι πληροφορίες αυτές θα βοηθήσουν εσάς και το δάσκαλο του παιδιού σας, τους θεραπευτές, και το γιατρό, ώστε να παρέχουν θεραπεία και παρεμβάσεις για το παιδί σας, οι οποίες θα καλύπτουν τις μοναδικές ανάγκες του.\nΤί ακριβώς αξιολογείται;\nΜία τυπική νευροψυχολογική εξέταση ενός παιδιού σχολικής ηλικίας μπορεί να αξιολογεί τους παρακάτω τομείς:\nΙκανότητες ακαδημαϊκής επίτευξης, όπως ανάγνωση και μαθηματικά\nΕκτελεστικές δεξιότητες, όπως οργάνωση, προγραμματισμός, αναστολή, και ευελιξία\nΣυμπεριφορική και συναισθηματική λειτουργικότητα\nΚάποιες ικανότητες μπορεί να μετρώνται πιο λεπτομερώς από τις άλλες, ανάλογα με τις ανάγκες του παιδιού. Συχνά ζητείται ένα πλήρες αναπτυξιακό ιστορικό, ενώ μπορεί να ληφθούν και πληροφορίες από το δάσκαλο του παιδιού. Από τα σημαντικότερα μέρη της αξιολόγησης είναι η παρατήρηση του παιδιού σας με στόχο την κατανόηση του επιπέδου κινητοποίησης και συνεργασίας του, και της συμπεριφοράς του.\nΟι αναπτυσσόμενες ικανότητες-δεξιότητες μπορεί να αξιολογηθούν και σε πολύ μικρά παιδιά. Παρόλα αυτά, η αξιολόγηση νηπίων και παιδιών προσχολικής ηλικίας είναι συνήθως συντομότερη σε διάρκεια, καθώς το παιδί δεν έχει αναπτύξει ακόμα πολλές δεξιότητες.\nΤί θα μου πουν τα αποτελέσματα για το παιδί μου;\nΣυγκρίνοντας τη βαθμολογία του παιδιού σας στα τεστ, με τη βαθμολογία παιδιών της ίδιας ηλικίας, ο νευροψυχολόγος θα σχεδιάσει το προφίλ με τις δυνατότητες και τις αδυναμίες του παιδιού σας. Τα αποτελέσματα μπορούν να βοηθήσουν με διάφορους τρόπους αυτούς που εμπλέκονται στη φροντίδα του παιδιού σας.\nΗ εξέταση μπορεί να εξηγήσει γιατί το παιδί σας έχει σχολικά προβλήματα. Για παράδειγμα, ένα παιδί μπορεί να δυσκολεύεται στην ανάγνωση εξαιτίας ενός προβλήματος στην προσοχή, μία διαταραχή της γλώσσας, ένα πρόβλημα ακουστικής επεξεργασίας, ή μία διαταραχή της ανάγνωσης. Ακόμα, η εξέταση καθοδηγεί τον παιδιατρικό νευροψυχολόγο στο σχεδιασμό παρέμβασης με βάση τις δυνατότητες-δυνάμεις του παιδιού. Τα αποτελέσματα αποκαλύπτουν τις δεξιότητες πάνω στις οποίες πρέπει στηριχτεί η παρέμβαση, καθώς και τις στρατηγικές που μπορεί να χρησιμοποιήσει το παιδί για να βοηθηθεί.\nΗ εξέταση μπορεί να διαγνώσει τις συνέπειες αναπτυξιακών, νευρολογικών και ιατρικών προβλημάτων, όπως η επιληψία, ο αυτισμός, η διαταραχή ελλειμματικής προσοχής και υπερκινητικότητας (ΔΕΠΥ), η δυσλεξία, ή μια γενετική διαταραχή. Με την εξέταση μπορεί να οριστεί μία βάση επίδοσης πάνω στην οποία θα μετρηθεί το αποτέλεσμα της θεραπείας, ή η αναπτυξιακή πορεία του παιδιού με το χρόνο.\nΔιαφορετικές διαταραχές της παιδικής ηλικίας καταλήγουν σε συγκεκριμένα πρότυπα δυνατοτήτων και αδυναμιών. Αυτά τα προφίλ ικανοτήτων μπορεί να βοηθήσουν στην αναγνώριση της διαταραχής ενός παιδιού και τις περιοχές του εγκεφάλου που εμπλέκονται. Για παράδειγμα, η εξέταση μπορεί να βοηθήσει στη διαφοροδιάγωνση ανάμεσα σε μία διαταραχή ελλειμματικής προσοχής και μία κατάθλιψη, ή να καθορίσει κατά πόσο μία καθυστέρηση στη γλώσσα οφείλεται σε πρόβλημα στην παραγωγή λόγου, στην κατανόηση ή στην έκφραση της γλώσσας, σε κοινωνική συστολή, σε αυτισμό ή σε γνωστική καθυστέρηση. Ο νευροψυχολόγος μπορεί να συνεργαστεί με το γιατρό σας στο συνδυασμό αποτελεσμάτων από ιατρικά τεστ, όπως απεικονίσεις του εγκεφάλου ή αιματολογικά τεστ, προκειμένου να διαγνώσουν το πρόβλημα του παιδιού σας.\nΠάνω από όλα, η εξέταση προσφέρει μία καλύτερη κατανόηση της συμπεριφοράς του παιδιού και του τρόπου που μαθαίνει στο σχολείο, το σπίτι και την κοινότητα. Η αξιολόγηση μπορεί να καθοδηγήσει τους δασκάλους, τους θεραπευτές, και εσάς να βοηθήσετε πιο αποτελεσματικά το παιδί σας να φτάσει στο μέγιστο των δυνατοτήτων του.\nΜία νευροψυχολογική αξιολόγηση περιλαμβάνει συνήθως μία συνέντευξη με τους γονείς για το ιστορικό του παιδιού, παρατήρηση του παιδιού και συνέντευξη μαζί του, και εξέταση με τεστ. Η εξέταση μπορεί να περιλαμβάνει μολύβι και χαρτί και δραστηριότητες-παιχνίδια με τα χέρια, απαντήσεις σε ερωτήσεις, και μερικές φορές τεστ σε υπολογιστή. Μπορεί ακόμα να ζητηθεί από τους γονείς να συμπληρώσουν ερωτηματολόγια για την ανάπτυξη και τη συμπεριφορά του παιδιού τους. Πολλοί νευροψυχολόγοι υποβοηθούνται από εκπαιδευμένους εξεταστές, ή τεχνικούς στη χορήγηση και τη βαθμολόγηση των τεστ, οπότε το παιδί σας μπορεί να έρθει σε επαφή με περισσότερα από ένα άτομα κατά την αξιολόγηση. Συνήθως οι γονείς δεν παρευρίσκονται στο δωμάτιο της εξέτασης, αν και μπορεί να είναι παρόντες με πολύ μικρά παιδιά. Ο χρόνος που θα χρειαστεί εξαρτάται από την ηλικία του παιδιού και από το πρόβλημά του. Φροντίστε το παιδί σας να έχει ένα καλό βραδυνό ύπνο και να είναι ξεκούραστο πριν την εξέταση. Εάν το παιδί σας φορά γυαλιά ή ακουστικό βοήθημα, ή οποιαδήποτε άλλη συσκευή, βεβαιωθείτε ότι τα έχει μαζί του. Εάν το παιδί σας έχει ειδικές γλωσσικές ανάγκες, παρακαλούμε ενημερώστε το νευροψυχολόγο σχετικά. Εάν το παιδί σας παίρνει διεγερτικά φάρμακα, όπως Ritalin, ή άλλη φαρμακευτική αγωγή, κανονίστε από πριν με το νευροψυχολόγο το συντονισμό του χρόνου δοσολογίας και εξέτασης. Εάν το παιδί σας είχε εξεταστεί με τεστ στο παρελθόν, ή βρίσκεται σε κάποιο πρόγραμμα ειδικής αγωγής, ή έχει αρχεία σχετικών ιατρικών εξετάσεων, παρακαλούμε φέρτε τα μαζί σας ή στείλτε μας τις πληροφορίες αυτές και τα αρχεία.\nΤο τι θα πείτε στο παιδί σας για αυτή την εξέταση εξαρτάται από το πόσα πολλά είναι σε θέση να καταλάβει. Να είστε απλοί και σύντομοι στις εξηγήσεις σας και να σχετίσετε την εξήγησή σας με ένα πρόβλημα που το παιδί σας ξέρει, όπως «δυσκολία στην ορθογραφία», ή «προβλήματα να ακολουθεί οδηγίες», ή «αισθάνεται αναστατωμένο». Καθησυχάστε ένα παιδί που μπορεί να ανησυχεί λέγοντας π.χ. ότι η εξέταση δεν περιλαμβάνει «ενέσεις». Πείτε στο παιδί ότι προσπαθείτε να καταλάβετε το πρόβλημά του για να κάνετε τα πράγματα καλύτερα. Μπορείτε ακόμα να πείτε στο παιδί σας ότι «κανένας δε βρίσκει όλες τις απαντήσεις στις ερωτήσεις», και ότι το σημαντικό είναι να «βάλεις τα δυνατά σου». Είναι πιθανό ότι το παιδί σας θα βρει τη νευροψυχολογική αξιολόγηση ενδιαφέρουσα, και οι λεπτομερείς πληροφορίες που θα συγκεντρωθούν θα συμβάλλουν στη φροντίδα του.\nΜετάφραση κατόπιν άδειας από American Psychological Association (APA) Division 40: Clinical Neuropsychology 2011


Ο κ. Τσίπρας με το ένα χέρι μοιράζει αυξήσεις και με το άλλο τις παίρνει πίσω μέσω εισφορών – Μαλεβιζιώτης\nΤου Λευτέρη Ζερβού*\nΗ αύξηση του κατώτατου μισθού έπρεπε να είχε δοθεί ήδη από το 2017, όπως προέβλεπε νόμος που είχε θεσπίσει η κυβέρνηση της Ν.Δ. και τον οποίον είχε καταψηφίσει ο ΣΥΡΙΖΑ. Καθυστέρησε, γιατί η κυβέρνηση διέλυσε την οικονομία με την υπερφορολόγηση και την ανεύθυνη πολιτική της. Όπως καθυστέρησε και η κατάργηση του υποκατώτου μισθού για την οποία πρώτη είχε δεσμευθεί η Ν.Δ. και ο Κυριάκος Μητσοτάκης. Σε κάθε περίπτωση, πραγματικές και ουσιαστικές αυξήσεις μισθών επιτυγχάνονται μέσα σε μια οικονομία που αναπτύσσεται με ισχυρούς ρυθμούς, προσελκύει επενδύσεις και ευνοεί τη δημιουργία νέων επιχειρήσεων.\nΗ αύξηση του κατώτατου μισθού συντελείται με το νόμο Ν.4172/2013 (κυβέρνηση Σαμαρά), έναν νόμο που όχι μόνο ο ΣΥΡΙΖΑ καταψήφισε στη Βουλή, αλλά τον κατήγγειλε με κραυγές, βαφτίζοντας τον ως νόμο «γαλέρα» που δημιουργεί εργασιακό μεσαίωνα.\n• Η εφαρμογή του γίνεται με καθυστέρηση 2 ετών, καθώς θα έπρεπε να έχει ήδη εφαρμοστεί από την 1/1/2017, σύμφωνα με το άρθρο 103 του ίδιου νόμου, όπως ήταν προγραμματισμένο καθώς η έξοδος της χώρας από τον κύκλο των δημοσιονομικών δεσμεύσεων θα είχε συντελεστεί πολύ νωρίτερα.\n• Η αύξηση του κατώτατου μισθού από τον ΣΥΡΙΖΑ, έρχεται σε μια καθημαγμένη αγορά εργασίας, όπου ο 1 στους 3 εργαζόμενους αμείβεται με 319 ευρώ (στοιχεία ΕΦΚΑ), ενώ οι ευέλικτες μορφές απασχόλησης στις νέες προσλήψεις κυριαρχούν απόλυτα με 56,22% (ΕΡΓΑΝΗ Δεκεμβρίου 2018).\n• Η έκθεση του ILO ανέδειξε ότι η χώρα μας το 2017 ήταν πρωταθλήτρια Ευρώπης στη μείωση μισθών κατά 3,5%. Ενώ μάλιστα το 2014 είχαμε αύξηση μισθών κατά 1,9%.\nΣε αντίθεση όμως με ό,τι κάνει ο ΣΥΡΙΖΑ, η Ν.Δ. σχεδιάζει την αύξηση του κατώτατου μισθού σε συνδυασμό με άλλες πολιτικές οι οποίες θα ενισχύσουν την ανάπτυξη και θα επιτρέψουν στις επιχειρήσεις να απορροφήσουν αυτή την αύξηση χωρίς προβλήματα. Και ισχύει η δέσμευσή μας ότι ο κατώτατος μισθός θα πρέπει -λαμβάνοντας υπόψιν και την αύξηση που θα γίνει τώρα- να ενισχυθεί την επόμενη τριετία με ρυθμό διπλάσιο της αύξησης του ΑΕΠ.\n*Μέλος ΠΕ ΝΔ – Αντιπρόεδρος ΝΟΔΕ Ηρακλείου\nΕτικέτες: άρθροΛευτέρης ΖερβόςΝΟΔΕ Ηρακλείου\nΆρδευση με τάξη και μέτρο έρχεται σε Γάζι, Τύλισο, Κρουσώνα\nΔιπλή και … ενδιαφέρουσα!


Πανιώνιος | Pagenews.gr\nPagenews.gr / data / Πανιώνιος\nΤο τμήμα ποδοσφαίρου του Πανιωνίου, που σχηματίστηκε επί οργανωμένης βάσης το 1895, αποτελεί την αρχαιότερη εν ενεργεία ελληνική ποδοσφαιρική ομάδα, ενώ σήμερα αγωνίζεται στη Super League. ως ΠΑΕ Πανιώνιος Γ.Σ.Σ.. Ο Πανιώνιος ξεκίνησε να δραστηρηοπειείται στην Σμύρνη.\nΤο επόμενο διάστημα ο Πανιώνιος πήρε τα ποδοσφαιρικά σκήπτρα της πόλης. Ως εκπρόσωπός της επίσης, στις 2 Μαρτίου 1908 νίκησε με 3-1 (ημίχρ. 1-1) τη μικτή Αθηνών-Πειραιώς (από παίκτες των Εθνικού ΓΣ Αθηνών, Πανελλήνιου ΓΣ και Πειραϊκού Συνδέσμου) σε φιλικό αγώνα που διεξήχθη στο Ποδηλατοδρόμιο του Νέου Φαλήρου, παρουσία του διαδόχου τότε Κωνσταντίνου και μελών της ελληνικής βασιλικής οικογένειας. Ο Πανιώνιος αγωνίστηκε με «κατερύθρους μπλούζας και λευκά πανταλόνια».\nΤο 1920 στην Εθνική ομάδα που συγκροτήθηκε για τους Ολυμπιακούς Αγώνες της Αμβέρσας, συμμετείχαν οι εξής τρεις (3) ποδοσφαιριστές του Πανιωνίου: Αντώνιος Φωτιάδης (τερματοφύλακας), Θεόδωρος Δημητρίου (ο Μπέμπης ή Μπίμπος, αριστερός ακραίος επιθετικός) και ο αναπληρωματικός Σωτήριος Δεσποτόπουλος (μέσος).Αντιμετώπισαν τη Σουηδία στις 28 Αυγούστου 1920, σε έναν αγώνα ο οποίος θεωρείται από τη Διεθνή Ποδοσφαιρική Ομοσπονδία FIFA ως ο πρώτος της εθνικής Ελλάδας (και μοναδικός επίσημος πριν τη δημιουργία της ΕΠΟ το 1926). Άμαθοι σε γήπεδο με χόρτο, οι παίκτες ταλαιπωρήθηκαν και στο 8ο μόλις λεπτό έμειναν 10 λόγω τραυματισμού του Καλούδη, για να ηττηθούν τελικά 0-9 (ημίχρ. 0-6). Η ίδια αποστολή κατά την επιστροφή της από την Αμβέρσα μέσω Άμστερνταμ-Παρισίων-Μασσαλίας, έδωσε φιλικό παιχνίδι με τοπικό σύλλογο της ολλανδικής πόλης και γνώρισε εκ νέου την ήττα με 2-4. Η τελευταία αυτή σύνθεση της Εθνικής δεν έχει ακόμη εξακριβωθεί, αλλά σίγουρα μετείχαν κάποιοι από τους προαναφερθέντες ποδοσφαιριστές του Πανιωνίου.\nΠαρά την καταστροφή και τον ξεριζωμό από τη Σμύρνη, ο Πανιώνιος ανασυγκρότησε σχετικά γρήγορα και με επιτυχία την ποδοσφαιρική ομάδα του. Ήδη στο πρώτο Δ.Σ. της προσφυγιάς, που συγκροτήθηκε στις 20 Νοεμβρίου 1922, ορίστηκαν ως έφοροι ποδοσφαίρου οι Δ. Αγγελομάτης και Σ. Γροσομανίδης. Στις 15 Ιανουαρίου 1923 η ποδοσφαιρική ομάδα του συλλόγου έκανε την παρθενική της εμφάνιση στο Γ΄ πρωτάθλημα Ε.Π.Σ. Αθηνών-Πειραιώς 1922-1923 εναντίον του Παναθηναϊκού: «Σήμερον εν τω Ποδηλατοδρομίω του Ν. Φαλήρου πρώτη εμφάνισις των σμυρναϊκών ποδοσφαιρικών σωματείων εις επισήμους αγώνας. Ώρα 2 1/4 μ.μ. Πανιώνιος Γυμναστ. Σύλλογος εναντίον Παναθηναϊκού Αγωνιστικού και Ποδοσφαιρικού Ομίλου.». Ο σύλλογος κατέλαβε τη 2η θέση στο Γ΄ και την 3η στο Δ΄ Πρωτάθλημα Αθηνών-Πειραιώς της Ένωσης Ποδοσφαιρικών Σωματείων Αθηνών-Πειραιώς.\nΠρωτάθλημα ΕΠΣ Αθηνών-Πειραιώς\nΤην περίοδο 1923-24 αγωνίστηκε στο Α΄ πρωτάθλημα της ΕΠΣ Αθηνών. Νίκησε τον Μίλωνα (2-0), αλλά ηττήθηκε από τον Απόλλωνα (0-1). Τερμάτισε στην 4η θέση της τελικής κατάταξης αλλά την επόμενη περίοδο 1924-25 δεν πήρε μέρος λόγω της προσωρινής διαγραφής του από την ΕΠΣΑ μεταξύ Οκτωβρίου 1924 και μέσων 1925.\nΤα επόμενα χρόνια η ποδοσφαιρική ομάδα αδυνάτισε, καθώς ο σύλλογος δεν είχε γήπεδο και στεγαζόταν σε ένα γραφείο στο Παναθηναϊκό Στάδιο. Ως ποδοσφαιρική έδρα χρησιμοποιούσε το γυμναστήριο του Πανελληνίου και αργότερα το γήπεδο Λεωφόρου Αλεξάνδρας. Έτσι δεν σημείωσε κάποιες επιτυχίες, ούτε ανέβηκε κατηγορία. Το 1925 αναφέρεται μόλις ένας φιλικός αγώνας με τον Αθηναϊκό (2-1), ενώ είναι χαρακτηριστικό πως τον Απρίλιο του 1925 δεν έδωσε ούτε έναν ποδοσφαιριστή στη «Μικτή Σμύρνης», η οποία συγκροτήθηκε από τον Απόλλωνα και την Ένωση Αρμενίων για να αντιμετωπίσει μια μικτή σερβική ομάδα που έδινε φιλικούς αγώνες στην Αθήνα.\nΤον Ιούλιο του 1925 ξεκίνησε μια προσπάθεια ανασύστασης της ποδοσφαιρικής ομάδας και την περίοδο 1925-26 αγωνίστηκε στη Β΄ κατηγορία. Είχε πολύ μέτριες επιδόσεις, κάποιες φορές δεν κατέβηκε στους αγώνες (π.χ. στον αγώνα με την «Ελληνορωσική» στις 16/5/1926) και τελικά υποβιβάστηκε στη Γ΄ κατηγορία το 1932-33.\nΗ εγκατάσταση στη Νέα Σμύρνη\nΗ πρώτη Εθνικοί και οι Σπουδαίοι παίκτες\nΤα τελευταία χρόνια ο Πανιώνιος αγωνίζεται ανελυπώς στην πρώτη Εθνική κατηγορία. Ειδική μνεία πρέπει να γίνει στις ακαδημίες της ομάδας καθώς μερικοί από τους καλύτερους παίκτες στην ιστορία του Ελληνικού ποδοσφαίρου έχουν βγει από τα σπλάχνα του συλλόγου. Μερικοί από τους καλύτερους είναι οι:\nΠανιώνιος με μια ματιά\nΕίναι μια από τις ιστορικότερες ομάδες στην Ελλάδα.\nΈχει το παρατσούκλι «Ιστορικός».\nΗ έδρα του είναι στη Νέα Σμύρνη.\nΈχει αναδείξει πολλούς μεγάλους ποδοσφαιριστές.\nΠανιώνιος σχετικές ειδήσεις:\nΤα 130 χρόνια από την ίδρυσή του γιορτάζει ο Πανιώνιος - Τι θα γίνει με τις εκδηλώσεις\nΑλλαγή σελίδας για τον Πανιώνιο\n04.09.2020 | 20:32\nΟ Νίκος Γκάλης και ο Νίκος Αναστόπουλος μαζί στην παραλία σε σπάνια φωτογραφία\nΑπό τον Σεπτέμβριο οι εξελίξεις με τον Βράνιες και την ΑΕΚ\nΒράνιες: Ακόμα θολό παραμένει το τοπίο με τον Βόσνιο στόπερ και την μετακίνηση στην ΑΕΚ. Το σίγουρο είναι ότι οι κιτρινόμαυροι συνεχίζουν να ενδιαφέρονται αλλά οι όποιες εξελίξεις αναμένονται από το Σεπτέμβριο.\n25.08.2020 | 11:50\nΒράνιες: Τον Σεπτέμβριο θα φανεί τι θα γίνει με την ΑΕΚ


Η Novartis αλώνιζε στα πρωθυπουργικά γραφεία κι εσένα σου μιλούσε ο Σαμαράς για success story – netakias\nPosted on 2 Απριλίου 2018 29 Αυγούστου 2021\nΤην εποχή που ο\nΑντώνης Σαμαράς έκανε συναντήσεις με εκπροσώπους πολυεθνικών διαφημίζοντας ότι ξεκίνησε το ελληνικό success story και η φυγή προς την ανάπτυξη, στην πραγματικότητα συναντούσε αυτούς που του έδιναν οδηγίες τις οποίες μετέτρεπε σε κυβερνητική πολιτική.\nΟι υποτιθέμενες συναντήσεις για την ανάπτυξη, όπως προκύπτει από τα έγγραφα που αφορούν το σκάνδαλο με τη Novartis, ήταν η προκλητική παράδοση του Έλληνα πρωθυπουργού στις απαιτήσεις πολυεθνικών, με πρώτη φυσικά τη Novartis.\nΌπως αποκαλύπτει έκθεση του προέδρου της Novartis στην Ελλάδα Γκέοργκ Σρέκενφουκς προς τα κεντρικά της πολυεθνικής, συναντούσε τον Σαμαρά ως «συνεργάτης» του μαζί με εκπροσώπους και άλλων εταιρειών που αποτελούσαν την ομάδα των συμβούλων του. Το γραφείο Τύπου του Αντώνη Σαμαρά ωστόσο κάλυπτε τις συναντήσεις εμφανίζοντάς τες στην κοινή γνώμη ως συναντήσεις για την ελληνική ανάπτυξη. Την έκθεση του Γκέοργκ Σρέκενφουκς επιβεβαιώνει ακόμη ένα στέλεχος της Novartis, ο γενικός οικονομικός διευθυντής της, που αποκαλύπτει πως η Novartis και άλλες 15 πολυεθνικές ήταν σύμβουλοι του Σαμαρά. Προκύπτει επίσης ότι η εκδοχή του Αντ. Σαμαρά ότι η συνάντησή του με τον αντιπρόεδρο της Novartis στην Ελλάδα Κωνσταντίνο Φρουζή στις 17 Δεκεμβρίου 2012 έγινε μπροστά στις κάμερες δεν είναι αληθής, αφού οι κάμερες καταγράφουν τον πρόεδρο της Novartis να συναντάται με τον Σαμαρά και όχι τον Φρουζή.\nΤο βράδυ της 16ης Δεκεμβρίου 2012 οι δημοσιογράφοι ενημερώθηκαν με δελτίο Τύπου ότι ο πρωθυπουργός Αντώνης Σαμαράς θα συναντούσε το πρωί της επόμενης μέρας «στελέχη πολυεθνικών» στο Μέγαρο Μαξίμου. Η συνάντηση πραγματικά έγινε και τις επόμενες μέρες, τόσο από επίσημες δηλώσεις υπουργών της κυβέρνησης όπως ο Γιάννης Στουρνάρας όσο και από διαρροές στα ΜΜΕ, η συγκεκριμένη συνάντηση εμφανίστηκε ως επιβεβαίωση της πορείας προς την ανάπτυξη.\nΣτις 30 Ιανουαρίου γράφει η «Καθημερινή»: «Η είδηση που προέκυψε από την προ 15νθημέρου συνάντηση του πρωθυπουργού με τους επικεφαλής 13 θυγατρικών πολυεθνικών επιχειρήσεων είναι ότι για πρώτη φορά, μετά την πεντάχρονη ύφεση στη χώρα μας, οι εκπρόσωποι μεγάλων επιχειρήσεων έφυγαν από το Μέγαρο Μαξίμου με την αίσθηση ότι παγιώνεται ένα κλίμα επιχειρηματικής εμπιστοσύνης στη χώρα και ότι η Ελλάδα απομακρύνεται από τον κίνδυνο επιστροφής στη δραχμή».\nΗ συνάντηση δηλαδή επιβεβαίωνε το success story του Σαμαρά και τις «νέες γραμμές παραγωγής», όπως χαρακτηριστικά έλεγε στον τίτλο της η εφημερίδα. Οι εξελίξεις δεν επιβεβαίωσαν ούτε τον Σαμαρά ούτε το ρεπορτάζ. Η ύφεση συνεχίστηκε, ενώ δεν έγινε καμία επένδυση ειδικά από τις συγκεκριμένες πολυεθνικές. Στην πραγματικότητα, όπως αποκαλύπτεται σήμερα, τόσο αυτή η συνάντηση όσο και άλλες που ακολούθησαν δεν είχαν καμία σχέση με την ανάπτυξη όπως την παρουσίαζε ο πρώην πρωθυπουργός. Αντιθέτως επρόκειτο για συναντήσεις στις οποίες συγκεκριμένες πολυεθνικές υπαγόρευαν τι πρέπει να γίνει στην οικονομία, με βάση φυσικά τα συμφέροντά τους. Μάλιστα ο Σαμαράς αποκαλούσε αυτές τις εταιρείες πρωθυπουργικό think tank και κάλυπτε τις συναντήσεις κάτω από την επικοινωνιακή εικόνα των επαφών για την οικονομία.\nΤον Ιανουάριο του 2013 ο πρόεδρος της Novartis στην Ελλάδα Γκέοργκ Σρέκενφουκς ενημέρωσε με εσωτερικό έγγραφο τη μαμά εταιρεία για τις εξελίξεις που αφορούν το φάρμακο στην Ελλάδα. Στο έγγραφο αναφέρει ότι «η Novartis έχει καθιερωθεί ως καθοριστικός συνεργάτης της ελληνικής κυβέρνησης». Αφού ο πρόεδρος της Novartis παραθέτει φωτογραφία από τη συνάντηση των πολυεθνικών με τον Σαμαρά τον Δεκέμβριο του 2012, γράφει «συνεργασία με τις βασικές πολυεθνικές κατά τη δημιουργία του think tank» και σημειώνει ακριβώς από κάτω ότι «η Novartis είναι η μοναδική εταιρεία φαρμάκου που συμμετέχει σε αυτό το think tank».\nΔηλαδή ο ίδιος ο πρόεδρος της Novartis απευθυνόμενος στην ηγεσία της εταιρείας του αποκαλύπτει πως η Novartis αποτελεί σύμβουλο του Σαμαρά μαζί με στελέχη άλλων πολυεθνικών. Μάλιστα για να αποδείξει το μέγεθος της επιτυχίας διαβεβαιώνει: «Χάρη στην ηγεσία της Novartis στο ΣΦΕΕ, στη σημαντική εναρμόνιση με την Ευρωπαϊκή Ομοσπονδία Φαρμακευτικών Βιομηχανιών και Ενώσεων (EFPIA) & την ευρωπαϊκή ομάδα διακυβέρνησης και δημοσίων σχέσεων (G&PA) και χάρη στη συμμετοχή στο “Think Tank”, η Novartis βρίσκεται σε θέση ισχύος ως προς την άσκηση επιρροής τόσο σε βραχυπρόθεσμες ενέργειες όσο και στη μεσοπρόθεσμη δημιουργία ελκυστικής βιώσιμης αγοράς στην Ελλάδα».\nH σχέση του Σαμαρά με τη Novartis είναι συνεχής, όπως αποδεικνύεται και από άλλο έγγραφο της δικογραφίας. Τον Ιανουάριο του 2014 ο εκπρόσωπος του Γενικού Συμβουλίου της Novartis Ελβετίας δρ Φέλιξ Ερατ στέλνει επιστολή στον Αντ. Σαμαρά με την οποία του ζητά συνάντηση στο Νταβός. Σε αυτή την επιστολή του υπενθυμίζει: «Επιπλέον η Novartis είναι μεταξύ των 14 πολυεθνικών εταιρειών διάφορων βιομηχανιών που συμμετέχουν στην ομάδα συμβούλων (Think Tank) την οποία εσείς εγκαινιάσατε». Πρόκειται για το τρίτο κατά σειρά έγγραφο (το πρώτο ήταν η έκθεση υλοποίησης του λεγόμενου «Harvard Project») που συνδέει τη Novartis και τον Σαμαρά με σχέση συμβούλου.\nΟ Σαμαράς ψεύδεται\nΟ πρώην πρωθυπουργός τελικώς ψεύδεται. Το πρώτο του ψέμα αφορά την εμφάνιση της συνάντησής του με τις πολυεθνικές ως σύσκεψη ανάπτυξης. Χρησιμοποίησε τα μέσα ενημέρωσης για να εμφανίσει μια παραθεσμική επιλογή του, να κινείται δηλαδή με τις οδηγίες πολυεθνικών, ως συνάντηση για το success story. Το δεύτερο ψέμα του αφορά το επιχείρημά του στη μήνυση που κατέθεσε κατά των μαρτύρων και του νυν πρωθυπουργού Αλέξη Τσίπρα, στην οποία αναφέρει ότι συνάντησε τον Κ. Φρουζή της Novartis στις 17 Δεκεμβρίου 2017 δημόσια μπροστά στις κάμερες. Η συνάντηση του Φρουζή με τον Σαμαρά δεν είναι μπροστά στις κάμερες, αφού η δημόσια συνάντηση αφορά τον Αυστριακό πρόεδρο της Novartis Ελλάς Γκέοργκ Σρέκενφουκς. Άρα η συνάντηση που καταγράφεται στα ημερολόγια δεν έχει καμία σχέση με την ανακοινωθείσα συνάντηση με τις πολυεθνικές.\nΟ πρόεδρος της Novartis στην Ελλάδα Γκέοργκ Σρέκενφουκς, πρώτος από αριστερά, στη συνάντηση με τον Αντώνη Σαμαρά στις 17 Δεκεμβρίου 2012\nΠρωθυπουργός των… πολυεθνικών\nΤο σκάνδαλο της Novartis τελικώς εκθέτει τον Αντ. Σαμαρά και για άλλες επιλογές του που ήταν άγνωστες. Επέλεξε ως πρωθυπουργός της χώρας να έχει συμβούλους του όχι επιστήμονες ή κρατικούς λειτουργούς αλλά συγκεκριμένες πολυεθνικές, δηλαδή εταιρείες των οποίων τα συμφέροντα δεν ταυτίζονταν με το δημόσιο συμφέρον. Η Novartis, για παράδειγμα, είχε ως συμφέρον (το ομολογεί άλλωστε στις εκθέσεις της) την αύξηση της φαρμακευτικής δαπάνης και την πώληση των προϊόντων της ακόμη και ενάντια σε όσα απαιτούσε η τρόικα. Αντιθέτως, το ελληνικό δημόσιο θα εξυπηρετούνταν από το σταμάτημα της υπερτιμολόγησης και της άσκοπης χρήσης φαρμάκων. Ο Αντώνης Σαμαράς εξαπάτησε τους Έλληνες παρουσιάζοντας τις επιλογές του υπέρ συγκεκριμένων πολυεθνικών και την εναπόθεση της πορείας της χώρας σε αυτές ως διαδικασία ανάπτυξης. Για ποιον λόγο εμπιστεύτηκε πολυεθνικές, συγκεκριμένες μάλιστα, ταυτίζοντάς τες με τη χώρα; Γιατί επέλεξε τη Novartis ως συνομιλητή και σύμβουλο και όχι μια άλλη φαρμακοβιομηχανία; Πρέπει να απαντήσει, όπως φυσικά και στο αν οι υπόλοιπες πολυεθνικές ευνοήθηκαν από την πρωθυπουργία του με τρόπο ανάλογο με αυτόν της Novartis.\nThink tank πολυεθνικών\nΣτους εκπροσώπους των πολυεθνικών που εμφανίζονταν να συναντούν τον Αντ. Σαμαρά στο πλαίσιο του success story, οι οποίοι σύμφωνα με τον πρόεδρο της Novartis αποτελούσαν τους συμβούλους του, περιλαμβάνονταν οι Σπύρος Δεσσύλας (Ελαΐς Unilever), Νικήτας Ασπιώτης (PepsiCo), Περικλής Βασιλόπουλος (Specifar), Λοράν Ντερέ (Nestlé), Δημήτρης Πισιμίσης (BiC Violex SA), Πιερ Ντελεπλάνκ (Lafarge – ΑΓΕΤ Ηρακλής), Ζωούλλης Μηνάς (Αθηναϊκή Ζυθοποιία), Αγγελος Καρακώστας (Cosco), Γλαύκος Περσιάνης (Vodafone), Νικήτας Θεοφιλόπουλος (Παπαστράτος), Ρόμπερτ βαν Παπέλενταμ (Procter & Gamble), Γκέοργκ Σρέκενφουκς (Novartis Hellas) και Κωνσταντίνος Μαχαίρας (ΑΒ Βασιλόπουλος Delhaize).\nΗ επιστολή του γενικού συμβούλου του ομίλου της Novartis International AG προς τον Σαμαρά είναι άλλο ένα έγγραφο που αποκαλύπτει τη στενή συνεργασία του πρώην πρωθυπουργού με την πολυεθνική. Κλειδί είναι το think tank με εκπροσώπους 15 πολυεθνικών, στο οποίο η φαρμακευτική εταιρεία έχει θέση συμβούλου της ελληνικής κυβέρνησης για την υγεία, ακολουθώντας κατά γράμμα το «Harvard Project» της Novartis.\nΑλώνιζε ο αντιπρόεδρος της Novartis Κ. Φρουζής στην κυβέρνηση Σαμαρά στα τέλη του 2012 και στις αρχές του 2013, συναντώντας υπουργούς και άλλα στελέχη δημόσιων οργανισμών. Είναι η εποχή που η Novartis έχει πάρει τα κλειδιά του κράτους στην υγεία διατηρώντας θέση πρωθυπουργικού συμβούλου. Στις 17 Δεκεμβρίου 2017 επισημοποιείται το think tank, με τον πρόεδρο της Novartis Γκέοργκ Σρέκενφουκς να συναντιέται με τον Σαμαρά και τον Φρουζή να κινεί τα νήματα.\nPosted in Διαπλοκή-ΔιαφθοράTagged #Success_Story,ΑΔΩΝΙΣ ΓΕΩΡΓΙΑΔΗΣ,Novartis,success story\nΠροηγούμενο ΕΞΑΙΡΕΤΙΚΟ! Η «γιαγιά» από τους 10 Μικρούς Μήτσους εξηγεί με απλά λόγια πως μας εξαπάτησε ο Αδώνις Γεωργιάδης με τις τιμές φαρμάκων #Novartis\nΕπόμενη «Δηλαδή όποιος πιστεύει τον Ερντογάν κι όχι τον Ελληνα ΠΘ είναι προδότης;» απορεί υποψήφιος του Κυριάκου Μητσοτάκη.ΑΡΙΣΤΕΙΑ ΠΡΩΤΟ ΘΕΜΑ\n2 Απριλίου 2018 στο 12:08


Χριστουγεννιάτικη διακόσμηση: Ιδέες για διακοσμήσετε το τζάκι σας (pics) - Mothersblog.gr\n12 Νοε 2018\tΔΙΑΚΟΣΜΗΣΗ\nΙδέες για να διακοσμήσετε χριστουγεννιάτικα το τζάκι σας!\nΌχι, δεν είναι καθόλου νωρίς... κάθε άλλο!\nΈχουμε ανάγκη τα Χριστούγεννα στη ζωή μας νωρίς για να μας φτιάξουν τη διάθεση και κάθε χρόνο, όλο και περισσότεροι αρχίζουν να διακοσμούν το σπίτι τους από τον Νοέμβριο.\nΑυτό συνήθως, αν δεν το θέλουν οι γονείς το απαιτούν τα παιδιά! Θέλουν το Χριστουγεννιάτικο δέντρο στο σπίτι τους, τις χριστουγεννιάτικες κάλτσες στο τζάκι, τα φωτάκια να αναβοσβήνουν μέρα νύχτα και παντού να υπάρχουν χριστουγεννιάτικα διακοσμητικά.\nΑν λοιπόν κι εσείς θέλετε να αρχίσετε νωρίς-νωρίς τη διακόσμηση στο σπίτι σας, δεν έχετε παρά να αρχίσετε διακοσμώντας κάποιες γωνιές ή κάποια σημεία στο σπίτι σας, πριν βάλετε στο σαλόνι το χριστουγεννιάτικο δέντρο.\nΕμείς, θέλοντας να σας δώσουμε όμορφες και πρωτότυπες ιδέες διακόσμησης για το τζάκι σας, ψάξαμε στο Instagram και βρήκαμε τις ωραιότερες φωτογραφίες και σας παρουσιάζουμε αυτές που μας εντυπωσίασαν.\nΔείτε τες και εμπνευστείτε κι εσείς στη gallery που ακολουθεί:\nπηγή φωτογραφιών: Instagram hastag #christmasfirelplace\nΧριστουγεννιάτικη διακόσμηση: Ιδέες για διασμήσετε το τζάκι σας (pics)\nΧριστουγεννιάτικη διακόσμηση: Απίθανες ιδέες για να στολίσετε το παιδικό δωμάτιο\nDIY: Φτιάξτε χριστουγεννιάτικη μπότα ξωτικού


SKYSPIRITS - GOSLING'S\nTo 1806, o γιος ενός εμπόρου κρασιού και ποτών, James Gosling ξεκίνησε από την Αγγλία με προορισμό την Αμερική, έχοντας μαζί του εμπόρευμα αξίας 10.000 λιρών. Όμως, μετά από 90 μέρες περιπλάνησης, έληξε η άδεια του πλοίου και αναγκάστηκε να σταματήσει στο κοντινότερο λιμάνι, το οποίο έτυχε να είναι οι Βερμούδες.Κάπως έτσι, ξεκίνησε η dark 'n stormy ιστορία του ρουμιού Βερμούδων Gosling’s...Το 1824 ενοικίασε ένα κατάστημα που έγινε αργότερα η εικόνα του Gosling's. Το 1860 oι Goslings ξεκίνησαν να δημιουργούν διαφορετικά blend ρουμιών και μέσα σε 3 χρόνια λάνσαραν το Old Rum, ένα σκούρο, γεμάτο ρούμι. Οι στρατηγοί του Βρετανικού ναυτικού τα αγόραζαν μετά από μια κάθε διάσωση πλοίου, και τα σφράγιζαν με μαύρο κερί. Σύντομα, έγινε διάσημο ως το "black seal rum".\nΤο Goslings Black Seal έχει μία γεμάτη, ισορροπημένη γεύση, με νότες από βανίλια, butterscotch και καραμέλα. Για την παρασκευή του χρησιμποιούνται ρούμια 2 ειδών, από άμβυκες αλλά και συνεχείς αποστακτήρες.\nBlack Seal 151\nΤο Goslings Black Seal έχει μία γεμάτη, ισορροπημένη γεύση, με νότες από βανίλια, butterscotch και καραμέλα. Για την παρασκευή του χρησιμποιούνται ρούμια 2 ειδών, από άμβυκες αλλά και συνεχείς αποστακτήρες. Αυτή η έκδοση των 151 proof (75,5% ABV), το καθιστά ιδανικό για overproof rum στα cocktail σας.\nΤο Gosling's Gold Rum είναι το πρώτο νέο προϊόν μετά από 100 χρόνια, και είναι τελείως διαφορετικό από τα άλλα. Απαλό και αρωματικό είναι ένα ρούμι που πίνεται εύκολα και σκέτο. Ένα ισσοροπημένο blend από αποστάγματα συνεχών και ασηνεχών αποστακτήρων, το καθιστά τελείως ξεχωριστό σε σχέση με τα άλλα. Πλούσιο, με νότες βανίλιας, βερίκοκου, μάνγκο και ένα ελαφρώς καπνιστό τελείωμα.\nOld Family Reserve\nΤο Gosling's Family Reserve Old Rum είναι παρασκευασμένο από το ασύγκριτο Bermuda rum blend, όπως το διάσημο Black Seal Rum. Όμως παλαιώνει σε σκούρα βαρέλια ακόμη περισσότερο, μέχρι να αποκτήσει μια πρόσθετη πλούσια, ξεχωριστή πολυπλοκότητα, σαν ένα σπάνιο Scotch ή Cognac.Γι 'αυτό προσεγγίζεται κάθε φιάλη με προσοχή, βυθίζεται σε κερί, αριθμείται, περιβάλλεται με μια μεταλλική ταινία και στη συνέχεια τοποθετείται σε ένα ξύλινο κουτί.\nΔημιουργώντας ένα νόστιμο Dark 'n Stormy... Όπως πάντα, ξεκινήστε με Gosling’s Black Seal Rum σε ένα ψηλό ποτήρι γεμάτο πάγο. Στη συνέχεια, απογεμίστε την τέλεια ισορροπημένη ginger beer.


γυναίκα gemini: προσωπικότητα, χαρακτηριστικά, χαρακτηριστικά και ερωτικές γυναίκες gemini\nΟι γυναίκες Δίδυμοι έχουν εκλεκτικά ενδιαφέροντα και μια λαχτάρα για ζωή που μπορεί να είναι μεθυστική…\n1 Γυναικεία προσωπικότητα, γνωρίσματα και χαρακτηριστικά\n4 Δίδυμες γυναίκες στην αγάπη και τις σχέσεις\n4.2 Προσέλκυση γυναίκας Δίδυμων\n5 διάσημες γυναίκες Δίδυμοι\nΓυναικεία προσωπικότητα, γνωρίσματα και χαρακτηριστικά\nΟι γυναίκες Δίδυμοι ενδιαφέρονται πραγματικά για τον κόσμο γύρω τους και για όσους συναντούν. Είναι εκλεκτικοί στις προτιμήσεις τους και βρίσκουν κάθε νέα ιστορία και εμπειρία, είτε θετική είτε αρνητική, συναρπαστική με κάποιο τρόπο. Ζουν επίσης για να μοιραστούν αυτά που έχουν μάθει. Αυτές οι γυναίκες δεν τελειώνουν ποτέ πράγματα για να μιλήσουν. Είναι πάντα η ζωή του πάρτι, και άλλοι λατρεύουν να είναι γύρω από την ενέργειά τους.\nΟι γυναίκες Δίδυμοι μπορεί να φαίνονται λίγο ρηχοί γιατί θέλουν να φαίνονται καλές και να ακολουθούν τις τελευταίες τάσεις. Επίσης, η γνώση τους ενώ είναι ευρεία, δεν είναι πάντα βαθιά, καθώς χάνουν συχνά ενδιαφέρον πριν δώσουν στον εαυτό τους το χρόνο να γίνουν ειδικοί. Αυτό το ίδιο σύντομο εύρος προσοχής μπορεί επίσης να τους κάνει αναξιόπιστους, καθώς μπορεί να τους αποσπάσει από την παρακολούθηση των πραγμάτων.\nΟι γυναίκες Δίδυμοι λατρεύουν να φαίνονται καλές και να είναι το κέντρο της προσοχής. Αγαπούν επίσης να ανακαλύψουν εκ νέου τον εαυτό τους, πηδώντας με τις τελευταίες τάσεις ακριβώς την κατάλληλη στιγμή. Η περιέργειά τους για τον κόσμο σημαίνει ότι συχνά έχουν πάθος για ταξίδια, αλλά αυτές οι γυναίκες δεν είναι backpackers. Πάντα εκτιμούν την άνεση και το στυλ.\nΌντας πίσω από τις τάσεις\nΟι γυναίκες Δίδυμοι γνωρίζουν τη σημασία της επένδυσης στις ίδιες. Πιστεύουν στις παροιμίες ότι το σώμα σας είναι το κάστρο σας και πρέπει να αντιμετωπίζεται ως τέτοιο και ότι μια καλή ντουλάπα μπορεί να λειτουργήσει ως πανοπλία για να σας προετοιμάσει για τις πιο δύσκολες προκλήσεις. Αυτό σημαίνει ότι μπορούν συχνά να ξοδεύουν πέρα από τα δυνατά τους. Ως αποτέλεσμα, η ζωή στο σπίτι μπορεί να είναι χαοτική. Ειδικά επειδή τείνουν επίσης να είναι κυνηγοί και αρκετά ακατάστατοι.\nΟι γυναίκες Δίδυμοι ευδοκιμούν σε δημόσιους ρόλους όπως εκπροσώπους ή ρόλους ανάπτυξης. Είναι εξαιρετικά προσαρμόσιμοι και εξαιρετικοί στην ανάγνωση των ανθρώπων, ώστε να μπορούν πάντα να φορούν το σωστό πρόσωπο για οποιαδήποτε κατάσταση.\nΟι γυναίκες που γεννιούνται κάτω από αυτό το σημάδι δεν τείνουν να παραμένουν σε ρόλους για μεγάλο χρονικό διάστημα, καθώς ρίχνουν πάντα το καπέλο τους στο δαχτυλίδι για νέες ευκαιρίες και η εκλεκτική τους εμπειρία σημαίνει ότι συχνά παίρνουν τη δουλειά. Οι γυναίκες Δίδυμοι δεν είναι αποταμιευτές, καθώς προτιμούν να επενδύουν στην απόλαυση της ζωής αυτή τη στιγμή. Αλλά είναι επινοητικοί, έτσι φαίνεται πάντοτε να διαχειρίζονται κατά κάποιο τρόπο.\nΓυναίκες Δίδυμοι στην αγάπη και τις σχέσεις\nΟι γυναίκες Δίδυμοι πέφτουν γρήγορα και έξω από την αγάπη, καθώς συναντούν πάντα νέους ανθρώπους που βρίσκουν συναρπαστικούς. Αλλά αυτό δεν σημαίνει ότι οι Δίδυμοι είναι εύκολο. Ενώ εκτιμά την όμορφη εμφάνιση, αν δεν έρχονται με τη συνομιλία για να ταιριάξει, δεν ενδιαφέρεται.\nΕνώ θα έχει πολλές βραχυπρόθεσμες σχέσεις στο δρόμο προς κάτι πιο μόνιμο, η ανοιχτή και ειλικρινή της φύση σημαίνει ότι συνήθως καταλήγουν σε ισχυρές φιλίες παρά σε μάχες. Όταν μια γυναίκα Δίδυμος βρίσκει την πραγματική της συμφωνία, είναι πολύ αφοσιωμένη, αν και μπορεί ακόμα να έχει την τάση να φλερτάρει, καθώς της αρέσει. Αλλά είναι όλα αθώα.\nΟι γυναίκες Δίδυμοι είναι τόσο περιπετειώδεις όσο και διασκεδαστικές, γεγονός που τις καθιστά παιχνιδιάρικους και πειραματικούς συνεργάτες. Είναι ευτυχείς να πειραματιστούν και να απολαύσουν φαντασιώσεις. Έχει αρκετά δικά της.\nΠροσέλκυση γυναίκας Δίδυμων\nΕνώ μια Δίδυμος θα βρει το κεφάλι της γυρισμένο από ένα ελκυστικό πρόσωπο και τονισμένο σώμα, αυτό δεν αρκεί για να τραβήξει την προσοχή της. Η Gemini λατρεύει να μιλά και να ακούει και προσελκύεται περισσότερο από καλή συνομιλία από οποιαδήποτε άλλα χαρακτηριστικά. Ο δρόμος προς την καρδιά της είναι πολλά γέλια και την παίρνει να κάνει κάτι που δεν έχει κάνει ποτέ πριν.\nΟι γυναίκες Ταύρος τείνουν να είναι εξαιρετικά συμβατές με τον Υδροχόο και τον Τοξότη. Ο Υδροχόος έχει όμοιο πάθος για τη ζωή με τους Δίδυμους, αλλά είναι λιγότερο απόσπαστος, γεγονός που μπορεί να τους κάνει ένα καλό αντίδοτο στη συνεχή μεταβλητότητα των Δίδυμων. Ο Τοξότης κάνει επίσης έναν καλό αγώνα για τους Δίδυμους καθώς ευδοκιμούν στο είδος του χάους που δημιουργεί ο Δίδυμος. Είναι επίσης εξαιρετικά ευφάνταστες, οπότε θα έρθουν πάντα με νέα πράγματα να πούμε και νέα πράγματα με τον Δίδυμο.\nΔιάσημες γυναίκες Δίδυμοι\nΟι γυναίκες της Δίδυμης συχνά κάνουν εξαιρετικές ηθοποιούς καθώς μπορούν να προσαρμοστούν σε οποιονδήποτε ρόλο, αλλά η επιτυχία τους στην οθόνη συχνά συνδυάζεται με ταραγμένες ιδιωτικές ζωές.\nHelena Bonham Carter, Βρετανίδα ηθοποιός γνωστή για τον Χάρι Πότερ\nCourtney Cox, αμερικανική ηθοποιός γνωστή γιαΟι φιλοι\nΑντζελίνα Τζολί, γνωστή για την αμερικανική ηθοποιόΚορίτσι διακόπηκε\nNicole Kidman, Αυστραλιανή ηθοποιός γνωστή γιαΚρύο βουνό\nΗ Μέριλιν Μονρόε, μοντέλο και ηθοποιός γνωστή γιαΟι κύριοι προτιμούν τις ξανθές


Οι Εθελοντές Φιλόζωοι Μεσολoγγίου καταγγέλουν την εξαφάνιση αδέσποτων (Photos) - AgrinioTimes.gr\nΟι Εθελοντές Φιλόζωοι Μεσολoγγίου καταγγέλουν την εξαφάνιση αδέσποτων (Photos)\n6 Φεβρουαρίου 2021 15:04 6 Φεβρουαρίου 2021 15:04 AgrinioTimes\nΜε ανάρτησή τους στα μέσα κοινωνικής Δικτύωσης, οι Εθελοντές Φιλόζωοι Μεσολογγίου «Η Ελπίδα», καταγγέλουν την εξαφάνιση 8 αδέσποτων από το Μεσολόγγι με ευθύνη της Δημοτικής Αρχής.\nΗ ηγεσία του Δήμου Μεσολογγίου προχώρησε για μια ακόμα φορά στον αντιφιλοζωικό αγώνα της βάζοντας σε κίνδυνο οκτώ ανυπεράσπιστα πλάσματα για τα οποία αγνοείται η τύχη τους.«»\nΜετά από καταγγελίες επώνυμες το γνωστό συνεργείο παράνομης περισυλλογής μάζεψε από την περιοχή Λιντλ Μεσολογγίου και τις γειτονες στο Αιτωλικό οκτώ ψυχές στο σύνολο.\nΜετά από ειρωνίες, εμπαιγμους και ψέματα και μετά από πιέσεις πολιτών για το που πήγε τα αδέσποτα και εφόσον δεν πήγαν Κατοχή ο Αντιδήμαρχος Καραπάνος Νικόλαος αποκάλυψε ότι τα μετέφεραν στον Αχελώο, Αγρίνιο. Μαζί στην παράνομη περισυλλογη συμμετείχε και ο Αντιδήμαρχος Αιτωλικού κ. Μασαουτης.\nΜέλη του Συλλόγου μετέβησαν εκεί ψάχνοντας τα εξαφανισμένα αδέσποτα. Δυστυχώς τα ζώα δεν είναι πουθενα.\nΣε ερώτηση του Συλλόγου στον Δήμαρχο Αγρινίου κ.Παπαναστασιου και στον Αντιδήμαρχο κ.Φλωρο αν υπήρξε ενημέρωση από τον Αντιδήμαρχο Μεσολογγίου για την μεταφορά αδέσποτων ζώων απάντησαν και οι δύο αρνητικά.\nΓια μια άλλη φορά και αυτή την φορά εγκληματικά ο Δήμος Μεσολογγίου ενήργησε αυθαίρετα με αποτέλεσμα να αγνοούνται οκτώ αδέσποτα ζώα, που η εξαφάνιση τους γεννά πλέον ερωτήματα ακόμα και για την ζωή τους. Το βασικό ερώτημα είναι που βρίσκονται “κύριοι” του Δήμου Μεσολογγίου τα αδέσποτα ζώα και αν είναι εν ζωή.\nΦυσικά θα πρέπει να υπάρξει μετάβαση στο σημείο που τα εγκατέλειψαν για να διαπιστωθεί αν τα αδέσποτα ζουν.


Πάτρα: Κουκουλοφόροι ξυλοκόπησαν δύο φοιτήτριες στο σπίτι τους! | Τοπικά Νέα - Ειδήσεις NewsIt.gr\nΠάτρα: Κουκουλοφόροι ξυλοκόπησαν δύο φοιτήτριες στο σπίτι τους!\nΤελευταία ενημέρωση: 29.10.2012 | 11:34\nΠρώτη δημοσίευση: 29.10.2012 | 08:56 Οι δύο δράστες αιφνιδίασαν τις άτυχες κοπέλες, που έζησαν την πιο τρομακτική νύχτα της ζωής τους...\nΌλα έγιναν σε σπίτι που βρίσκεται στην Εγλυκάδα Πατρών. Σύμφωνα με ανακοίνωση της αστυνομίας, οι δύο δράστες που φορούσαν κουκούλες για κρύψουν τα χαρακτηριστικά των προσώπων τους, παραβίασαν την εξώπορτα και μπήκαν στο διαμέρισμα που βρίσκονταν μόνες οι δύο γυναίκες.\nΟι επίδοξοι ληστές άρχισαν να τα χτυπήματα στα θύματά τους και όταν οι κοπέλες έπεσαν στο πάτωμα, άρχισαν να ψάχνουν στο σπίτι για χρήματα και κοσμήματα. Λίγα λεπτά αργότερα έφυγαν χωρίς να πάρουν τίποτα, αφού ένας ήχος που ακούστηκε τους έκανε να πιστέψουν ότι πρόκειται για περιπολικό.\nΑργότερα, όταν έφτασαν στο σπίτι αστυνομικοί, βρήκαν ένα γεμιστήρα χωρίς φυσίγγια. Οι δράστες αναζητούνται, ενώ οι δύο κοπέλες προσπαθούν να ξεπεράσουν το σοκ που υπέστησαν...\nΗράκλειο:Κρεμάστηκε με ένα καλώδιο - Τον βρήκαν νεκρό συγγενείς του! Τρίκαλα:''Τσουνάμι'' σε χωριά του Ασπροποτάμου - Φωτό και βίντεο! Θεσσαλονίκη: Δεν άντεξε τους δυνατούς ανέμους η μεγαλύτερη ελληνική σημαία - Δείτε φωτό!\nΘεσσαλονίκη:Τον έσπασαν στο ξύλο στη μέση του δρόμου για 150€!\nΦθιώτιδα: Η κακοκαιρία έβγαλε σκάφη στη στεριά - Εντυπωσιακές φωτογραφίες!\nΑχαϊα: Η φήμη για ροζ βίντεο με πρωταγωνίστρια νεαρή, αναστατώνει ένα ολόκληρο χωριό!


Η νέα δημοσκόπηση της VPRC για λογαριασμό του περιοδικού "Επίκαιρα", που κυκλοφορεί την Πέμπτη βγάζει τον ΣΥΡΙΖΑ πρώτο με 31,5% ενώ φέρνει το ΠΑΣΟΚ στην 7η θέση με μόλις 5 %. Ο Σύριζα ξεπερνά το 30 %, ενώ η Νέα Δημοκρατία βρίσκεται στη δεύτερη θέση με 5 μονάδες διαφορά. Σε υψηλά ποσοστά κυμαίνεται και η Χρυσή Αυγή που ανεβαίνει στο 12,5% και...\nΑνιστόρητη και επικίνδυνη χαρακτήρισε την «εθνικιστική υστερία φωνών που δεν υπηρετούν την ειρήνη και τη συνεργασία» των λαών και των κυβερνήσεων, ο υπεύθυνος Εξωτερικής πολιτικής του ΣΥΝ Κ. Ήσυχος σχολιάζοντας τις δηλώσεις του Αλβανού πρωθυπουργού Σαλί Μπερίσα, ο οποίος ισχυρίστηκε την Τετάρτη ότι τα αλβανικά εδάφη εκτείνονται «από την Πρέβεζα...\nΆφωνοι έμειναν οι συνάδελφοι του βουλευτή Τρικάλων της ΝΔ Μιχαήλ Ταμήλου, ο οποίος κατά τη διάρκεια συνεδρίασης της Υποεπιτροπής υδατικών πόρων στη Βουλή, έδειξε εντόνως τη δυσφορία του για την επιτροπή. Όπως τόνισε ο κ. Ταμήλος, δεν είναι αμειβόμενη, ενώ συνέχισε λέγοντας πως "δεν είναι εδώ πανεπιστήμιο να μάθουμε εμείς τι συμβαίνει στο...\nΣελίδα 353 από 368